text: 1Istri-istri kudu ngesto ka salaki. Malakmandar, upama nu jadi salaki henteu tigin kana dawuhan Allah, bisa eling teu karana ucap pangajak, 2tapi lantaran kageuing ku laku lampah nu suci katut iman aranjeun ka Pangeran. 3Perhiasan anu utama teh lain hiasan lahiriah, lain gelung anu model, lain emas anu rimbil dina awak, sarta lain pakean anu aralus. 4Nu utama mah, kalemesan budi; eta anu jadi kageulisan ati teh, anu moal luntur ku usum moal suda ku mangsa, turta luhur pangajina dina soca Allah. 5Istri-istri suci, baheula, oge maridangna teh nya kitu pisan, nya eta: Ngarep-ngarep ka Allah sarta ngesto ka caroge. 6Kudu nyonto ka Sarah anu sakitu gumustina ka Ibrahim, ngabasakeunana oge dunungan ka caroge teh. Aranjeun teh ayeuna geus jadi putra-putra Sarah. Kitu soteh upama hade tata hade hate, tur henteu jejerih enggoning ngalakonan kawajiban. 7Sabalikna, kaom lalaki ge, kudu hade ka pamajikan. Wanita teh kaom nu lemah, anu kudu diajenan, sarta dijadikeun batur hirup sauyunan ti sih kurnia hirup. Supaya du'a aranjeun teh, teu kahalangan. kana paneda. 8Cindekna, kabeh masing sapaham, silih pikaheman, silih hadean, sarta silih eledan. 9Anu jail ulah dibales ku jail; nu nyarekan oge, ulah dibales. Anggur doakeun sing meunang berkah. Sabab pangna aranjeun disaur ku Allah teh, nya geusan narima berkah-Na. 10Ceuk Kitab oge: “Sing saha nu hayang senang hirupna, jeung hayang mulus jamuga, kudu ngajaga letahna, tong dipake ngucap jahat, atawa linyok jeung bohong. 11Nu goreng singkahan, nu hade tedunan. Siar karapihan, udag karuntutan. 12Sabab Pangeran salawasna tumeuteup ka jalma nu hade lampah, kersaeun ngadangu panyambatna. Sabalikna, ka anu goreng lampahna mah, Mantenna teu mirosea. 13Saha anu rek tega goreng ka aranjeun, upama aranjeun sorangan nyieun kahadean? 14Upama kudu-kudu teuing nandangan lara pedah iman ka Pangeran, malah bagja. Teu kudu gimir ka nu dipikagimir ku maranehna jeung ulah rempan. 15Sabalikna, kudu tetep ngagungkeun Al Masih dina jero hate maraneh; sabab Anjeunna teh, Gusti Jungjunan urang. Upama aya nu hayang meunang katerangan tina hal anu jadi pangharepan umat Gusti, salawasna kudu daek nerangkeun kalawan hade basana hade tatana, 16dibarung ku hate anu beresih. Ku jalan kitu, anu tadi niat moyok dumeh aranjeun anut ka Al Masih teh, malik era ku omonganana sorangan. 17Ti batan teu jamuga lantaran ku lampah goreng, mending keneh nandang lara lantaran hade lampah. 18Kapan Al Masih oge pupus-Na teh lantaran dosa urang. Anjeunna nu tanpa dosa, pupus ku karana dosa-dosa manusa, supaya manusa bisa disanggakeun ka Allah. Al Masih teh, raga badag-Na mah beunang dipaehan, tapi mungguhing Ruh-Na mah tetep kawasa. 19Ruh Anjeunna tetep unggul sarta dina kaunggulana-Na tea, Anjeunna mawa warta ka jiwa-jiwa anu keur dikungkung di alam kubur; 20eta teh, jiwana jelema-jelema anu daroraka keur jaman Enoh, anu ku Allah geus sakitu lilana disabaran nalika Enoh ngadamel kapal tea. Harita ngan saeutik pisan jiwa-jiwa anu disalametkeun tina caah sadunya teh, nya eta ngan dalapan urang. 21Eta caah, ayeuna mah dilambangkeun kana baptisan, anu ngalantarankeun aranjeun jadi salamet. Eta lambang anu mangrupa banyu baptisan, lain keur meresihan kokotor awak; tapi pikeun nyuhunkeun kaweningan budi, ka kersa Pangeran ku hikmat gugah-Na Al Masih, 22anu geus munggah ka sawarga jeung jumeneng di tengeneun Allah; paramalaikat, parakawasa, kitu deui roh-roh anu wisesa taraluk ka Anjeunna.


c: text/html

text:
Peuteuy
Peuteuy, (Parkia speciosa) mangrupakeun tutuwuhan ti kulawarga peuteuy-peuteuyan (Fabaceae), sub kulkawarga peuteuy-peuteuyan (Mimosoidae). Tutuwuhan ieu sumebar lega di Indonésia bagian kulon. Sikina, anu disebut "peuteuy" ogé, didahar sabot masih ngora, boh atah boh dikulub.
Tangkal peuteuy luhurna bisa ngahontal 20m sarta saeutik dahanna. Daunna majemuk, kasusun sajajar. Kembang majemuk, kasusun ku bongkol (has Mimosoidae). Kembang mecenghul biasana deukeut tungtung régang. Buahna badag, manjang, wanda buah peuteuy. Ti hiji bongkol bisa kapanggih nepi ka welasan buah. Dina hiji buah aya nepi ka 20 siki, anu boga warna héjo sabot ngora sarta kabuntel selaput rada kandel boga warna coklat hérang. Buah peuteuy baris jadi garing sarta ngaleupaskeun siki-sikina lamun asak.
Siki peuteuy, anu bauna has sarta rada sarupa jeung bau jéngkol, didahar atah atawa dijadikeun bahan campuran sajumlah asakan. Sambell goréng ati henteu pepek tanpa peuteuy.

robotstxt: allowed

filter: keep


text:
Read Article →
Kakocapkeun di hiji pasantren, kiayi sareng santri-santrina nuju ngaderes elmu pangaweruh ngenaan hadis. Kusabab peuting geus nyerelek ka wanci janari, loba santri anu geus lunggat-lenggut nundutan. Teu saeutik anu ngadon […]
Read Article →
Jang Adun jadi pasuruh kantor, hiji poe dititah meuli lotek , kaparengan ampir kabeh nu aya dikantor eta naritah meuli lotek. “Dun, meuli lotekna sabaraha bungkus ?” tanya tukang lotek […]
Read Article →
Abah jalan-jalan jeung urut kabogoh ka Ginza Jepang.Geus jam 2 beurang can dahar waé, atuh puguh lapar pisan. “Mah lapar henteu?”, ceuk Abah “Ih puguh atuh, ieu beuteung mani kukurubukan […]
Read Article →
Dihareupeun toko, aya budak ngora keur nangtung. Dangdananana model ayeuna, make calana jin bulao, kaos, sapatu jangkung jeung jaket tina kulit. Kacamata hideung nangklek dina tarangna. Leungeun kenca-na diasupkeun kana […]
Read Article →
Si sarmin teh sehat cida. Sanajan umurna geus kolot tapi tetep jagjag walugra. Naon ceunah rahasiahna teh? Geuning anjeunna teh gaduh resep istimewa.. nyaeta 13-S Hoyong terang? Mangga yeuh resepna: […]
Read Article →
Geus dua minggu Gan Reza ditinggalkeun nyaba ku bojona, atuh upama hayang barangtuang kedah ku nyalira, mangkaning karesepna kana empal, kana karesep tea teu bisa disisilihan, sanajan teu biasa masak […]
Read Article →
Dina sela-sela kagiatan ngokolakeun Grup Lawak Sasagon, Gan Reza sok rajeun nulis Carpon. Malah tadina mah rek diilukeun kana pasanggiri carpon nu diayakeun ku Koran Sunda Galura. Kusabab sieun kapilih […]
Read Article →
Si Soma bujang lapuk anu hideung lestreng meunang THR anu lumayan. Kacaritakeun manéhna jalan-jalan ka Maribaya méakeun kapanasaran. Si Soma tumpak beus kota ti St Hall anu heurin pasedek-sedek, kapaksa […]
Read Article →
Yuswa aki Sanusi tos langkung ti 70 warsih. Dina hiji dinten anjeuna ngariungkeun para putra nu ngarumbara di nusantara. Aki Sanusi : “Yeuh barudak. Maranéh geus nyaho yén nini téh […]
Read Article →
Kusir: “Jang, mihape kuda sakeudeung. Emang rek ka cai heula.” Budak: “Ah alim, sieun nyongot.” Kusir: “Moal, da ieu mah kudana oge bageur.” Budak: “Sieun nyepak atuh.” Kusir: “Tara deuih. […]
Read Article →
Dina soal ujian anu mangrupa esey, aya pituduh kieu: “Pigawe tujuh, tina sapuluh soal anu kuhidep dianggap pangbabarina.” Gudrud wae ku manehna mah dipigawe sapuluh soalannana, terus di handap make […]
Read Article →
Tukang beo: “Mangga bilih bade digaleuh. Ieu mah tos capetang nyaritana. Upami kubapa dibetot suku kencana, ieu beo bakal nyarita, “Wilujeng enjing, Pa!” Upami kubapa dibetot suku katuhuna, nyaritana beda […]
Read Article →
Bu Lia téh guru basa Inggris anu katelah the killer ceuk barudak mah. Barudak awéwé mah biasana balageur, béda jeung barudak lalaki nu borokokok. Unggal badé réngsé palajaran, anjeuna sok […]


text:
Perang Surabaya
Perang Surabaya nyaeta perang antara milisi jeung serdadu pro-Kamerdikaan Indonesia ngalawan tentara Inggris jeung Walanda. Puncakna eta perang nyaeta dina bulan Nopember 1945. Sangkilang perlawanan nu kuat ti pihak republik, tentara Inggris-India -nu ku urang sok disebut Gurka- unggul sarta hasil nalukeun Surabaya, keur Walanda. Perang ieu mangrupakeun perang nu pangrongkahna dina perjuangan Indonesia mah. Tepikeun ka jadi simbul perjuangan Indonesia.[1] Ningali perjuangan rakyat Indonesia nu bener-bener rongkah, perang ieu mere kontribusi nu gede jang Indonesia, sabab sanggeus perang ieu, dukungan internasional jang kemerdekaan Indonesia beuki ngagedean. Kiwari 10 November dijadikeun Hari Pahlawan.
Harita, sekutu (Allied forces) datang ka Surabaya di akhir bulan Oktober 1945, para pemuda nu aya di kota Surabaya sok disebut pemuda nu kuat jeung ngahiji.[2] Perang rongkah ngabeledug nalika 6000 tentara gurka (Indian) nepi ka kota nu maksudna rek mawa tahanan perang urang Eropah. Sanggeus panglima Inggris Brigadier A. W. S. Mallaby dipaehan dina tanggal 30 Oktober,[2] tentara Inggris nyerang make kekuatan penuh dina tanggal 10 Nopember dilindungi ku serangan udara. Sangkilang kota bisa dikuasai ku pasukan Eropah dina tilu poe, tentara republik nu kurang persenjataan bisa terus berjuang tepika tilu minggu lilana, salian ti eta, rebuan tentara gugur nalika rakyat Surabaya ngungsi ninggalkeun kota.
Sanajan dina perang ieu pihak republik eleh sacara militer jeung ngalaman karugian nu teu saeutik dina hal beakna senjata jeung sumber daya manusia anu bakal mangaruhan kana jalana revolusi, perang jeung perjuangan nu dilakukeun ku pihak republik ngakibatkeun naekna dukungan jang Indonesia jeung ngakibatkeun Indonesia jadi perhatian internasional. Sedengkeun jang pihak Walanda, sabenerna matak teu ragu deui yen Republik Indonesia teh bener-bener aya lain ngan saukur sababaraha urang nu teu didukung ku rakyat. Salian ti eta, perang ieu matak ngayakinkeun pihak Inggris yen kacida pentingna aya dina kaayaan netral teh.[1] faktana, dina sababaraha taun Inggris nu jadi musuh republik dina perang ieu, ngadukung kamerdekaan Indonesia di PBB.
Daptar eusi
Kasang Tukang[édit | sunting sumber]
Dina tanggal 17 Agustus 1945, Soekarno jeung Hatta ngumumkeun kamerdikaan Indonesia ngaliwatan Proklamasi Kemerdekaan Indonesia di Jakarta, dua poe sanggeus kaisar Jepang taluk ka sekutu. Sajalan jeung berita kemerdakaan ieu nyebar di sakuliah nagri, kabeh rakyat Indonesia nu teu kapangaruhan pangaruh asing ngarasa merdeka jeung ngarojong kana ayana Republik.[3] Dina sababaraha minggu, Indonesia ngalaman kosongna kakawasaan nu asalna ti pihak penjajah pon kitu deui ti pihak republik. Hal ieu ngakibatkeun kaayaan nu teu tangtu, tapi oge mere kasempetan keur sababaraha oknum.[4] Dina tanggal 19 September 1945, hiji grup internir urang Walanda nu disokong ku Jepang, naekeun bendera Walanda di luar hotel Yamato di Surabaya, Jawa Timur. Hal ieu ngakibatkeun laskar-laskar Indonesia ngamuk nu saterusna nyerang urang Walanda jeung urang Jepang di Hotel eta jeung nurunkeun bendera Walanda nu tuluy warna biruna di soekan jeung ditaekeun deui jadi bendera Indonesia.[5] Pamingpin grup Walanda nyaeta Pluegman kapaehan dina kerusuhan eta.[5]
Komandan senior Jepang di Surabaya, Laksamana Madya Shibata Yaichiro, nyokong ka Republik jeung mere akses senjata keur para laskar.[1] Dina 3 Oktober, anjeuna nyerah ka kapten Angkatan Laut Walanda, minangka perwakilan sekutu nu tiheula datang ka Indonesia. Yaichiro sadar yen realitasna Indonesia ngontrol kota, manehna marentahkeun pasukana nyerahkeun senjata ka pasukan Indonesia. Indonesia sabenerna diparentah oge keur nyerahkeun senjata nu ti Jepang ka sekutu ngan urang Indonesia teu nurut.[1]
Pasukan Inggris datang bari mawa pasukan militer leutik ti Walanda nu ngarana NICA (Netherlands Indies Civil Administration). Pasukan Inggris ngarasa paur, barang apal yen pihak Indonesia beuki wani jeung beuki kuat dina nyerang markas Jepang nu aya di sabudeur nagri make senjata sederhana jiga regang awi (bambu runcing) keur ngarebur senjata urang Jepang.[rujukan?] Tujuan utama Pasukan Inggris di Surabaya teh saenyana mah nyaeta rek nyokot senjata Jepang jeung Indonesia, salian ti eta ge nyaeta rek nyokot tawanan Jepang nu rek dibalikeun deui ka nagrina.
Dina bulan September jeung Oktober 1945, aya kajadian sababaraha insiden nu ngalibatkeun urang Eropa jeung pihak Indonesia.[7] Di akhir bulan Oktober jeung awal Nopember, para pamingpin Nahdlatul Ulama jeung Masyumi, netepkeun yen perang mertahankeun Indonesia kaasup Jihad, sedengkeun Jihad nyaeta kawajiban jang tiap muslim. Para Kyai jeung santri ti pasantren-pasantren nu aya di Jawa Timur, mimiti daratang ka Surabaya. Bung Tomo nu kharismatik, ngagunakeun radio lokal keur mere sumanget jeung ningkatkeun patriotisme di sakuliah kota.[1] Genep rebu pasukan Inggris-India (Gurka) dikirim ka kota dina tanggal 25 Oktober keur ngevakuasi tawanan Eropa, tilu poe ti harita, peperangan geus ngamimitian. [1] Perang ngalibatkeun 20.000 Tentara Keamanan Rakyat (TKR) jeung 70.000-140.000 laskar rakyat, Inggris menta bantuan ka Presiden Sukarno, Wakil Presiden MohammadHatta jeung menteri Amir Syarifudin keur nenangkeun rakyat, nu akhirna dina tanggal 30 Oktober diayakeun gencatan senjata.[1]
Kajadian-Kajadian Awal[édit | sunting sumber]
Dina tanggal 26 Oktober 1945, Brigadier A. W. S. Mallaby boga perjangjian jeung Gubernur Jawa Timur, Mr. Suryo, yen pasukan Inggris moal marentah pasukan Indonesia nyerahkeun senjatana. Perjangjian ieu ngakibatkeun salah paham nu serius jeung pasukan Inggris di Jakarta nu di pimpin ku Letnan Jenderal Sir Philip Christison).
Awalna, pasukan Inggris jumlahna 6.000 orang nu make senjata ringan. Tentara Inggris ieu nyaeta Tentara Inggris-India ti Brigade Infanteri 49 Divisi India 23 (23rd Indian Division). Nalika perang dina puncakna, Inggris ngirim deui pasukan tambahan nyaeta : 24.000W tentara ti Divisi 5 India nu senjatana lengkep pisan, 24 Tank Sherman, 24 pesawat tempur, 2 kapal laut jenis cruiser jeung 3 kapal laut perusak (destroyer).[8]
Pasukan Indonesia eusina nyaeta 20.000 Tentara Keamanan Rakyat nu anyar dibentuk, jeung kira-kira 100.000-120.000 laskar rakyat. TKR sorangan asalna anggota PETA, hiji organisasi semi militer nu dibentuk Jepang. Sedengkeun laskar rakyat eusina nyaeta rakyat pro-Kemerdekaan nu mawa senjata diantarana senapan, pedang jeung regang awi (bambu runcing). Senapan ti pihak Indonesia lolobana nyaeta rampasan ti tentara Jepang nu nyerah.[2]
Jalanna Perang[édit | sunting sumber]
Awal[édit | sunting sumber]
Tanggal 27 Oktober 1945, kapal udara Inggris ngapung ti Jakarta ka Surabaya nyebarkeun ultimatum tina pamflet nu eusina sangkan pasukan Indonesia jeung laskar rakyat nyerahkeun senjatana. Para komandan pasukan jeung laskar Indonesia ambek narima ultimatum ieu nu dianggapna nyalahan perjangjian jeung Mallaby nu geus dijieun samemehna. Dina 28 Oktonber 1945, pasukan Indonesia jeung laskar rakyat nyerang pasukan Inggris di Surabaya nu nyebabkeun 200 korban ti pihak Inggris. 30 Oktober, Inggris ngirim Presiden Sukarno, Mohammad Hatta jeung Amir Syamsudin (Menteri Informasi) ka Surabaya nu maksudna hayang nego masalah gencatan senjata. Gencatan senjata disatujuan antara Indonesia jeung Mayor Jenderal Hawtorn (Komandan Divisi Indian ka 23) jeung Brigadir Mallaby. Najan kitu kusabab ayana salah paham, perang akhirna jadi oge di Surabaya. [9]
Tiwasna Brigadir Mallaby[édit | sunting sumber]
30 Oktober 1945, Brigadir A. W. S. Mallaby, komandan brigade Inggris di Surabaya, keur ngurilingan Surabaya nyebarkeun berita ngeunaan perjangjian anyar ka pasukana. Nalika mobilna ngadeukeutan pos pasukan Inggris di deukeut Jembatan Merah mobilna dikepung ku laskar Republik Indonesia. Teu lila dina kaayaan kacow jiga kitu, Mallaby ditembak tuluy tiwas dina mobilna.[2]
Kapten R. C. Smith nu marengan Mallaby dina mobil, ngalaporkeun yen manehna ningali aya budak ngora anggota laskar republik nembak jeung maehan Mallaby sanggeus ngobrol sakeudeung. Smith tuluy ngalaporkeun yen manehna tuluy ngalungkeun granat tina mobil ka arah nu disangka tempat panyumputan nu nembak tea. Sanajan kitu, manehna teu yakin granatna keuna atawa henteu ka eta nu nembak. Ngabeledugna granat ngabalukarkeun korsi tukang mobil kaduruk.[2] Pendapat sejen dina sumber nu sarua,[2] nyatakeun yen nu matak tiwasna Mallaby nyaeta ledakan granat, lain ku sabab ditembak. Tiwasna Mallaby kumaha wae carana mangrupakeun sabab utama perang di Surabaya. Inggris ngultimatum Indonesia kudu taluk mun henteu dina 10 Nopember, Inggris bakal nyerang bebeakan.[1]
Perang Utamana[édit | sunting sumber]
Letnan Jenderal Sir Philip Christison ngamuk pas inyana apal yen Brigadir Mallaby kasambut di Surabaya. Dina kaayaan tenang, Inggris nyokot bantuan jeung ngaevakuasi interniran.[1] Dua Brigade tambahan, nyaeta Brigade Infantri India ka 9 jeung Brigade Infantri India ka 23 nu kaasup tina Divisi Inggris India ka-5 nu dipingpin ku Mayor Jenderal Robert Mansergh dikirimkeun jeung Tank Sherman, 2 Kapal Cruiser, 3 Kapal Destroyer kaasup kapal HMS Cavalier).[8]
Subuh tanggal 10 Nopember, nu ayeuna jadi Hari Pahlawan, pasukan Inggris nyerang Surabaya kalayan dilindungi ku bombardir bom ti Kapal Laut jeung Kapal Udara. Perang kacida rongkahna, Tentara Inggris mersihkeun kota, tiap bangunan jeung ruangan dibersihkeun hiji-hiji. Sangkilang pejuang Indonesia ngalawan kalayan bebeakan, setengah kota Surabaya ditaklukeun dina waktu 3 poe, jeung perang lekasan dina tilu minggu. Perkiraan korban ti pihak Indonesia nyaeta 6.300-15.000 jeung sekitar 200.000 urang ngungsi kaluar kota.[1][10] Korban ti Inggris-India sekitar 600 urangan.[11]
Akibat Perang[édit | sunting sumber]
Pihak republik loba korban dina hal sumber daya manusia jeung musnahna senjata nu mangaruhan perjoangan militer republik saterusna.[1] Perang Surabaya nyaeta perang tunggal nu paling rongkah sapanjang revolusi Indonesia, jeung salah sahiji perang nu nembokngkeun kumaha kuatna determinasi jeung pengorbanan rakyat dina kaayaan kacau sahingga jadi salah sahiji simbul ningkatkeun sumanget revolusi Indonesia. Perang ieu ge matak mangaruhan ka Inggris, Inggris sadar yen di Asia Tenggara sumber daya nu direbut ku Jepang kacida lobana. Faktana, sababaraha taun ti harita, Inggris sacara terang-terangan nyokong Republik di PBB. Perang ieu ge sabenerna nyirnakeun karaguan Walanda yen Republik teh bener-bener aya jeung didukung ku rakyat.[1] Bulan Nopember 1946, Pasukan Inggris akhirna ninggalkeun Indonesia. Patung Pahlawan 10 Nopember diadegkeun di Surabaya keur pangeling-ngeling. Jeung kiwari, 10 Nopember nyaeta dipieling minangka Hari Pahlawan.
Tinggali Oge[édit | sunting sumber]
Referensi[édit | sunting sumber]
- Frederick, William H. (April 1982). "In Memoriam: Sutomo". Indonesia 33: 127–128.
- Frederick, Willam H. (1989). Visions and Heat: The Making of the Indonesian Revolution, Athens, Ohio: Ohio University Press.
- Friend, Theodore (2003). Indonesian Destinies, The Belknap Press of Harvard University Press.
- Parrott, J. G. A. (October 1975). "Who Killed Brigadier Mallaby?". Indonesia 20 (20): 87–111.
- Reid, Anthony (1973). The Indonesian National Revolution 1945–1950, Melbourne: Longman Pty.
- Ricklefs, Merle Calvin (1993). A History of Modern Indonesia Since c. 1300, Second, MacMillan.
- Vickers, Adrian (2005). A History of Modern Indonesia, illustrated, annotated, reprint, Cambridge University Press.
- Woodburn Kirby, S. (1965). The War Against Japan, London: HMSO.
Sumber sejen
- "The Battle for Surabaya". Indonesian Heritage. Editions Didier Millet. Diakses pada 3 Agustus 2012.
Bacaeun saterusna[édit | sunting sumber]
- Bayly and Harper (2007) Forgotten Wars: The End of Britain's Asian Empire (London:Penguin).
- McMillan, Richard (2005) The British Occupation of Indonesia 1945–1946: Britain, the Netherlands and the Indonesian revolution (London:Routledge).
- Parrott, J. G. A., Role of the 49 Indian Infantry Brigade in Surabaya, Oct.-Nov. 1945, Australian thesis
Sawangan Luar[édit | sunting sumber]
- Picture of General Mallaby's burnt out car. This photograph was taken in November 1945 by Sergeants Davis and MacTavish of the British No. 9 Army Film and Photographic Unit. Original at the Imperial War Museum's Collections Online database at [1] Reference No. SE 5724
- Picture of the Internatio Building scene of the 30 October Incident and Mallaby's Death.
- ↑ a b c d e f g h i j k l Ricklefs, p. 217.
- ↑ a b c d e f Parrott.
- ↑ Ricklefs, pp. 214–215.
- ↑ Friend, p. 32.
- ↑ Kesalahan pengutipan: Tag
tidak sah; tidak ditemukan teks untuk ref bernama
petrayamato
- ↑ Frederick 1982, pp. 127–128.
- ↑ Frederick 1989, pp. 237–243.
- ↑ a b Indonesian Heritage.
- ↑ Reid, p. 52.
- ↑ Vickers, p. 98.
- ↑ Woodburn Kirby, p. [kaca dibutuhkeun].


text:
Raja Saudi Arabia
Raja Saudi Arabia nyaéta pupuhu nagara jeung pamingpin absolut Saudi Arabia. Anjeunna mibanda tugas salaku pupuhu Monarki Saudi—Wangsa Saud. Sang Raja disebat Panjaga Dua Masjid Suci (خادم الحرمين الشريفين). Gelar éta, nu nandakeun yurisdiksi Saudi Arabia kana Masjidil Haram di Mekkah jeung Masjid Nabawi di Madinah. Gelar éta ogé ngagantikeun gelar nu saméméhna (Nu Mulia (صاحب الجلالة) dina 1986.
Daptar eusi
Kadudukan sah[édit | sunting sumber]
Saudi Arabia ngagunakeun Hukum Islam sarta dinyatakeun salaku Nagara Islam, tapi raloba umat Islam nu ninggal kakawassan katurunan (héréditér) mangrupa sistem pamaréntahan nu teu saluyu jeung Islam.[2]
Peran lian[édit | sunting sumber]
Raja Saudi Arabia ogv dianggap salaku Pamingpin Wangsa Saud jeung Perdana Mentri. Putra Makuta minangka "Députi Perdana Mentri."
Raja Saudi Arabia (1932–Ayeuna)[édit | sunting sumber]
Panji Karajaan[édit | sunting sumber]
Panji Karajaan kasusun ti hiji bandéra héjo, kalawan kalimah Basa Arab sarta hiji pedang nu warnana bodas. Kalawan lammbang nasional diwarnaan emas di bagian handap katuhu.
Kalimahna nyaéta syahadat, dina panulisan Thuluth.
- لا إله إلا الله محمد رسول الله
- lā ’ilāha ’illa-llāh muḥammadun rasūlu-llāh
- "Teu aya deui Tuhan anging Gusti Allah sareng Kangjeng Nabi Muhammad éta Rasul Allah"
Rujukan[édit | sunting sumber]
- ↑ Kings of the World – Rich Living Monarchs and their Royal Residences
- ↑ Rabasa, Angel (2004). The Muslim world after 9/11, Rand Corporation.


text:
Niigata, Niigata
Kota Niigata (新潟市 Niigata-shi?) nyaeta ibukota jeung panglobana populasi diantara kota-kota di Préféktur Niigata, Jepang. Ayana di basisir kaler-kulon Pulo Honshū, pulo panggedena di Jepang, nyanghareup ka Laut Jepang jeung Pulo Sado.
Ti saprak Restorasi Meiji jadi hiji palabuan bebas. Niigata jadi kota ti kacamatan dina taun 1889, sarta dina 1 April 2007, jadi kota metropolitan munggaran di Basisir Laut Jepang di Pulo Honshū.
Rujukan[édit | sunting sumber]
Tumbu kaluar[édit | sunting sumber]
Tingali ogé Niigata, Niigata di Wikivoyage


text:
Bapak kapala sakola anu ku simkuring dipikahormat, bapak/ibu guru anu dipikahormat sareng hadirin tamu uleman nu ku simkuring dipikahormat saderek sadaya ti kelas tilu sareng adi-adi kelas hiji anu ku simkuring dipikacinta.
Puji syukur urang sanggakeun ka tuhan nu maha esa anu geus ngalimpahkeun rahmat na ka urang sadaya jeung urang tiasa kumpul didieu dina kaayaan sehat walafiat.
Hadirin anu salinggih
Pikeun nyambut HUT kemerdekaan indonesia anu ka-65 pendidikan anu tos aya salama ieu, hayu urang tingkatkeun pelajaran anu leuwih bermutu sareng pangajaran atawa pangarahan ti guru anu propesional sarta pangarahan sareng perhatian ti orang tua.
Hadirin anu salinggih
Slain ti eta urang sadaya kudu inget ka para pajuan atawa pahlawan anu geus mempertaruhkeun jiwa ragana kanggo negara uarang nyaeta negara nega indonesia, sareng jasa-jasa guru anu geus ngabimbing urang, ngajarkeun urang sadaya pikeun urang tiasa jadi penerus bangsa anu alus atawa pikeun berguna ka bangsa jeung nagara.
Hadirin anu salinggih
Kirana teu kenging deui aya perpecahan sarta permusuhan, pembunuhan , sareng seueur deui kajadian anu sanesna. Mudah-mudahan jeung samangat ’45 urang ngabangun nagara ku sifat anu sayang-menyayangi, saling ngahormatkeun , tolong-menolong, pikeun terjalina kaharmonisan saperti nu urang harapkeun, pikeun jadi nagara anu sejahtera.
Ku kituna hayu urang sukseskeun reformasi gelombang ka-2 pikeun terwujudna kahirupan berbangsa nu makin sejahtera, demokratis, sareng berkeadilan.
Hadirin anu salinggih
Rupina cekap sakieu biantara ti simkuring.Hapunten bilih aya saur teu kaukur basa teu kareka atanapi ucap anu kirang dina larapna.
Wasslamualaikim.wr.wb


text:
Harita mun kuring paamprok jeung babaturan boh na dunya nyata atawa ngalangkungan dunya maya, dimana rek ngawangkong sok dipiheulaan heula ku kecap Sampurasun, tuluy dijawab ku kecap Rampes, dikersakeun teu sadar naon hartina/maksud nu sabenerna Sampurasun jeung Rampes teh? lantaran nu kaharti harita mah kecep sampurasun jeung rampes teh ngan ukur dedengean tinu lian, (meureun maksudna mah ibarat kecap salam keur kalangan sunda dimana silih paamprok). saba'da sim kuring ngorehan diditu-didieu, alhamdulillah nu antukna mendakan dina salah sawios seratan Ki Iwan Natapradja nu kacatet dina rohangan http://www.kalangsunda.net, kieu unggelna :
" SAMPURASUN
Kecap pangbagéa atawa salam dina budaya urang Sunda nyaéta: SAMPURASUN.
Asalna tina tilu kecap nyaéta : SAlaM, hamPURA, jeung iSUN, Salam: nyaéta singgetan tina assalamu’alaikum (salamet keur andika), hampura nyaéta ménta di hampura (ma’ap), isun (KULA, ABDI, KURING, basa buhun urang Sunda). Jadi sampurasun téh, Salam, Assalamu’alaikum kula ménta dihampura.
Kusabab lamun ngucapkeun ASSALAMU’ALAIKUM KAULA MÉNTA DIHAMPURA mah panjang teuing, nya disingget samodel dina budaya basa kamiliteran jadi SAMPURASUN. Nengetan tina maksud ieu “salam sunda” kacida alusna, sabab nalika urang panggih jeung baraya langsung ngucapkeun salam (singgetan tina assalamu’laikum) bari terus ménta dihampura, hiji tanda yén urang Sunda mah salian ti ngucapkeun doa kasalametan keur baraya nu panggih téh terus ménta dihampura sok bisi aya kasalahan dina mangsa anu katukang-tukang, sanajan can tangtu urang téh boga kasalahan ka éta baraya nu kakara panggih téa, tuh pan kacida alusna!
Iraha ngawitan disingketna teu aya nu terang sacara persis. Mung rupina aya patula-patalina sareng kaayaan walurat jaman bajuang ngarebut kamardikaan nu upami ngirim serat sering disingket-singket. Saperti ayeuna Assalamu’alaikum warrahmatullahi wabbarakatuh sok loba nu nyingget jadi Ass. Wr. Wb!
Ari jaman Pajajaran atawa kabaheulaan, SAMPURASUN téh singgetan tina SAMPÉAN KUDU NGAHAMPURA ISUN, saprak Islam asup ka Tatar Sunda kecap sampéan diganti ku SALAM, ngarah kaislamanana kabawa, tah kitu pinterna bujangga Sunda téh!
Sakitu ngeunaan SAMPURASUN, pedah aya patarosan ti salah saurang baraya Aki.
Ngeunaan kecap RAMPES, eta teh tina kecap RAMPAS, hartina “hayu urang rampas Kamerdekaan urang ti panjajah!”, kecap RAMPAS, robah kadieunakeun jadi RAMPES!
Sakitu guaran aki, hatur nuhun ka ki Rikma anu tos nambihan bahan ieu seratan! Ka wargi anu sanesna sumangga diantos informasi tambihan, maklum aki ogé masih tetep ngaguar!"
kitu cenah pangemut anjeuna, namung dina eta seratan anjeuna aya nu maparinan pangemut perkawis nu eta (sampurasun - rampes), nyatana saderek @ Manik Sundayana @ nu unggelna :
Alhamdulillah ngalangkungan eta seratan kiwari sim kuring nambih elmu perkawis naon nu dipimaksud ku kecap Sampurasun jeng Rampes. cag.


text:
Departemén jeung téritori peuntas laut Perancis
- Téritori peuntas laut Perancis ngarah ka dieu. Pikeun nu milih Parlemén Éropana, tingali Téritori Peuntas Laut Perancis (pamilih parlemén Éropa)
Departemén jeung Téritori Peuntas Laut Perancis (Basa Prancis: départements et territoires d'outre-mer, biasana disebut DOM-TOM [dɔmtɔm][1]) diwangun ti wewengkon nu diadministrasi ku Perancis di luar buana Éropa. Téritori-téritori ieu miboga rupa-rupa status hukum jeung tingkat otonomi nu bébéda, sanajan sakabéhna miboga pawakilan di Parlemén Perancis (iwal nu taya padumuk permanénna), jeung ku kituna miboga hak pilih dina pamilu Parlemén Éropa. Departemén jeung Téritori Peuntas Laut Perancis ngawengku wewengkon pulo-pulo di samudra Atlantik, Pasiifik, jeung Hindia, Guiana Perancis di basisir Amérika Kidul, jeung sababaraha pulo-pulo periantartika ogé klaimna kana Antartika. 2.685.705 urang midumukan Departemén jeung Téritori Peuntas Laut Perancis dina Januari 2011.[2]
Sacara hukum jeung administratifna, departemén béda pisan jeung téritori: dumasar kana konstitusi Perancis, hukum jeung régulasi Perancis umumna dipakékeun (perdata, pidana, adminstratif, sosial, pajak, jsb.), di departemén kawas di dartan utama. Tapi, hukum jeung régulasi katangtu bisa digunakeun pikeun kaayaan spésifik. Di téritori, prinsipna kabalikannana: téritori diparéntah ku statuta otonomi nu mungkinkeunnana pikeun nyieun hukumna sorangan, iwal pikeun sababraha widang (saperti patahanan, hubungan internasional, mata uang jeung padagangan internasional, hukum pangadilan jeung administratif), sakumaha disadiakeun di statuta otonomina, nu ditangtukeun ku pamaréntah puseur.
Téritori, métropolitan, atawa Perancis peuntas laut nu didumukan, miboga pawakilan di Majelis Nasional Perancis sarta Sénat Perancis. Téritori jeung departemén peuntas laut diparéntah ku majelis, nu dipilih ku masarakat lokal, sarta Parlemén Perancis jeung Pamaréntah Perancis (di mana hiji anggota kabinét, Mentri Perancis Peuntas Laut, aya dina kakawasaan kana perkawis-perkawis ngeunaanyy téritori jeung departemén peuntas laut).
Daptar eusi
- 1 Rupa-rupa status konstitusional
- 2 Pawakilan pulitis di Parlemén Perancis
- 3 Daptar Téritori Peuntas Laut Perancis
- 4 Kota ageung di Perancis peuntas laut
- 5 Tempo ogé
- 6 Rujukan
- 7 Bacaan salajengna
- 8 Tumbu kaluar
Rupa-rupa status konstitusional[édit | sunting sumber]
Departemén jeung région peuntas laut[édit | sunting sumber]
- Guadeloupe (ti 1946)
- Martinique (ti 1946)
- Guiana Perancis (since 1946)
- Réunion (ti 1946)
- Mayotte (ti 2011) 1976–2003: téritori peuntas laut sui generis; 2001–2003: kalawan panunjukan komunitas departeméntal; 2003–2011: Komunitas peuntas laut. Dina réferéndum status Mayotte 2009, masarakat Mayotte milih pikeun janten departemén peuntas laut dina 2011, nu jadina saprak 31 Maret 2011.
Koléktivitas peuntas laut[édit | sunting sumber]
Kategori ieu dijieun kalawan pawangunan ulang konstitusional dina 28 Maret 2003. Masing-masing koléktivitas miboga hukum undanh-undang sorangganna.
- Polinésia Perancis (1946–2003: téritori peuntas laut, ti 2003: koléktivitas peuntas laut) Status anyarna ti 2004 méréannana panunjukan nagara peuntas laut (Basa Prancis: pays d'outre-mer), tapi Déwan Konstitusional Perancis mertimbangkeun yén éta ngan panunjukan, sanés status nanaon.
- Saint Pierre jeung Miquelon (1976–85: departemén peuntas laut, 1985–2003: téritori peuntas laut sui generis, ti 2003: koléktivitas peuntas laut) Saint Pierre et Miquelon masih disebut collectivité territoriale de Saint-Pierre-et-Miquelon.
- Wallis jeung Futuna (1961–2003: téritori peuntas laut, ti 2003: koléktivitas peuntas laut). Umumna masih disebut salaku hiji territoire (Territoire des îles Wallis et Futuna).
- St. Martin: Dina 2003 populasi St. Martin jeung St. Barthélemy milih sangkan misah ti Guadeloupe pikeun nyieun koléktivitas peuntas laut Perancis sorangan.[3] Dina 7 Pébruari 2007, Parlemén Perancis ngaloloskeun paméréan status COM ka dua yurisdiksi éta.[4] Status anyarna éféktif 22 Pébruari 2007 basa hukum éta dipikawanohkeun dina Journal Officiel.[5] Wewengkon-wewengkon éta tetep bagian ti Uni Éropa, sakumaha ditegaskeun di Traktat Lisbon.[6]
- St. Barthélemy
Koléktivitas husus[édit | sunting sumber]
- Kaledonia Anyar mangrupakeun hiji téritori peuntas laut ti 1946, tapi salaku hasil ti Pasatujuan Nouméa 1998, miboga status husus (statut particulier atanapi statut original) dina 1999. Hiji kawarganagaraan Kaledonia Anyat dijieun, sarta pamindahan kakawasaan ti nagara Perancis dimimitian, pikeun aya dina 15 nepi ka 20 warsih.[7]
Téritori peuntas laut[édit | sunting sumber]
- Daratan Kidul jeung Antartika Perancis (Basa Perancis: Terres Australes et Antarctiques Françaises, TAAF; téritori peuntas laut Perancis ti 1956). Dumasar kana aturan 2007-224 21 Pébruari 2007, Pulo nu Kasebar di Samudra Hindia minangka distrik ka-5 ti TAAF.
Nagara peuntsa laut[édit | sunting sumber]
Status nagara peuntas laut (Basa Perancis: Pays d'outre-mer), ditujukeun ka depéndensi Pasifik Perancis, teu pernah dijieun. Status Polinésia Perancis 2004 méréanna panunjukan ieu, tapi ngingetkeun ogé yén Polinésia Perancis asup ogé kana kategori komunitas peuntas laut. Déwan Konstitusional Perancis ngenyakeun yén panunjukan nagara pentas laut éta teu boga konsekuénsi légal. Ku sabab status Kaledonia Anyar teu boga ngaran sarta ku lantaran parleménna bisa nyieun hukum lokal, wewengkon éta kadang disebut nagara peuntas laut.
Téritori alit[édit | sunting sumber]
- Pulo Clipperton (Basa Perancis: Île de Clipperton atanapi Île de la Passion) (Basa Spanyol: Isla de la Pasión) nyaéta hiji atol karang 9 kilométer pasagi nu aya 1.280 kilométer kulon-kiduleun Acapulco, Méksiko, di Samudra Pasifik. Wewengkon ieu minangka asét pribados nagara dina otoritas langsung pamaréntah Perancis, diadministrasi ku Mentri Perancis Peuntas Laut.
Pawakilan pulitis di Parlemén Perancis[édit | sunting sumber]
Kalawan 2.685.705 padumuk dina 2011, departemén peuntas laut Perancis miboga 4,1% ti populasi Républik Perancis.[2] Aranjeunna miboga pawakilan di dua kamar Parlemén Perancis.
Pawakilan di Majelis Nasional[édit | sunting sumber]
Di Législatur ka-13 (2007–2012), departemén jeung téritori peuntas laut Perancis diwakilkeun ku 22 députi di Majelis Nasional Perancis, miboga 3,8% ti 577 total députi di Majelis Nasional:
- Réunion: 5 députi
- Guadeloupe: 4 députi
- Martinique: 4 députi
- Guiana Perancis: 2 députi
- Kaledonia Anyar: 2 députi
- Polinésia Perancis: 2 députi
- Mayotte: 1 députi
- Saint Pierre jeung Miquelon: 1 députi
- Wallis jeung Futuna: 1 députi
- Saint Barthélemy: masih diwakilkeun ku députi Guadeloupe salaku pamilih ka-4-na, tacan miboga députina sorangan
- Saint Martin: masih diwakilkeun ku députi Guadeloupe salaku pamilih ka-4-na, tacan miboga députina sorangan
Pawakilan di Sénat[édit | sunting sumber]
Ti Séptémber 2008, departemén jeung téritori Perancis diwakilkeun ku 19 sénator di Sénat Perancis, miboga 5,5% ti total 343 sénator di Sénat:
- Guadeloupe: 3 sénator
- Réunion: 3 sénator
- Guiana Perancis: 2 sénator
- Martinique: 2 sénator
- Mayotte: 2 sénator
- Polinésia Perancis: 2 sénator
- Kaledonia Anyar: 1 sénator
- Saint Barthélemy: 1 sénator
- Saint Martin: 1 sénator
- Saint Pierre jeung Miquelon: 1 sénator
- Wallis jeung Futuna: 1 sénator
Daptar Téritori Peuntas Laut Perancis[édit | sunting sumber]
Koléktivitas jeung departemén nu dieusian[édit | sunting sumber]
Aya 11 :
Wewengkon nu teu dieusian[édit | sunting sumber]
(Umumna teu dieusian, iwal ku panalungtik/élmuwan di stasion panalungtikan)
Antartika[édit | sunting sumber]
Kota ageung di Perancis peuntas laut[édit | sunting sumber]
Dumasar populasina di wewengkon pakotaan:
- Pointe-à-Pitre–Les Abymes (Guadeloupe): 178.631 inhabitants (dina 2008)
- Saint-Denis (Réunion): 175.053 (dina 2008)
- Fort-de-France (Martinique): 171.628 (dina 2008)
- Nouméa (Kaledonia Anyar): 163.723 (dina 2009)
- Saint-Pierre (Réunion): 148.273 (dina 2008)
- Papeete (Polinésia Perancis): 131.695 (dina 2007)
- Saint-Paul (Réunion): 103.008 (dina 2008)
- Cayenne (Guiana Perancis): 102.089 (dina 2008)
Tempo ogé[édit | sunting sumber]
- Kakaisaran kolonial Perancis
- Babagian administratif Perancis
- Pamaréntah Perancis
- Daptar pulo/kapuloan nu diadministrasi ku Perancis di Samudra Hindia jeung Pasifik
- Komune di Perancis
- Outremer
- Perancis Métropolitan
- Organisation internationale de la Francophonie
- Daptar posési jeung koloni Perancis
Rujukan[édit | sunting sumber]
- ↑ About.com, Definition of les DOM-TOM
- ↑ a b c INSEE, Government of France. "Bilan démographique 2010". Diakses pada 21 Januari 2011. (Basa Perancis)
- ↑ "French Caribbean voters reject change", Caribbean Net News, 2003-12-09. Disalin 2007-02-09.
- ↑ Magras, Bruno, "Letter of Information from the Mayor to the residents and non-residents, to the French and to the foreigners, of Saint Barthelemy" (PDF), St. Barth Weekly, 2007-02-16, p. 2. Disalin 2007-02-18.
- ↑ "Saint-Barth To Become An Overseas Collectivity" (PDF), St. Barth Weekly, 2007-02-09, p. 2. Disalin 2007-02-09.
- ↑ "Treaty of Lisbon, Article 2, points 287 and 293". Diakses pada 31 Januari 2008.
- ↑ "Nouvelle-Calédonie", Le Petit Larousse (2010), Paris, page 1559.
- ↑ a b c d INSEE, Government of France. "Population des régions au 1er janvier". Diakses pada 30 Januari 2010. (Basa Perancis)
- ↑ (Basa Perancis) Institut de la statistique et des études économiques de Nouvelle-Calédonie (ISEE). "CHIFFRES CLÉS - Démographie" (PDF). Diakses pada 13 Januari 2009.
- ↑ (Basa Perancis) INSEE, Government of France. "INSEE Infos No 32" (PDF). Diakses pada 2 Désémber 2007.
- ↑ Institut Statistique de Polynésie Française (ISPF). "Enquêtes & Répertoires > Etat Civil". Diakses pada 14 Séptémber 2009.
- ↑ a b c INSEE, Government of France. "Populations légales 2007 pour les départements et les collectivités d'outre-mer". Diakses pada 30 Januari 2010. (Basa Perancis)
- ↑ INSEE, Government of France. "Les populations des circonscriptions du Territoire des îles Wallis et Futuna". Diakses pada 13 Januari 2009. (Basa Perancis)
- Robert Aldrich and John Connell, France's Overseas Frontier, Cambridge University Press, 1992
Bacaan salajengna[édit | sunting sumber]
- Frédéric Monera, L'idée de République et la jurisprudence du Conseil constitutionnel - Paris : L.G.D.J., 2004 [1] [2];
Tumbu kaluar[édit | sunting sumber]
- Loka resmi
- Pamekaran baheula jeung ayeuna babagian administratif peuntas laut Perancis saperti pays d'outre-mer (Basa Perancis)


text:
Galah asin
Galah asin nyaéta kaulinan maké kalang di taneuh buruan ku cara lumpat ti hiji kalang ka kalang lain terus balik deui. Salila bulak-balik, teu meunang katoél atawa beunang ku nu ngajaga kalang. Dipaénkeun baladan.
Palaturan[édit | sunting sumber]
Aya sababaraha kalompok (grup). Sakalompokna biasana aya dua urang. Paulinan ieu biasana di buruan taneuh anu lega, saumpamana di lapangan terus make garis. Cara ngulinkeunana salah sahiji kalompok, nangtung sajajar ngajagaan lapang atawa garis. Tiap garis dijagaan ku tiap urang. Kalompok anu lawan tugasna sangkan bisa ngaliwatan eta garis. Lamun bisa ngaliwatan garis kahiji kudu dituluykeun deui kanu baris kadua. Mun gagal ngaliwatan garis berarti eleh. Saterusna tuluy gantian.


text:
Kaca
Kaca mangrupa geblegan gelas atawa beling nu gede gunana diantarana sok dipaké jandela, panto eunteung, jeung sajabana. [1]
Sajarah Kaca[édit | sunting sumber]
Salila rébuan taun, kaca dianggap minangka hiji hal pikeun ditempokeun.[2] Kaca kapaké pikeun dekorasi sarta pikeun nyieun barang-barang berharga. Kaca jadi bener-bener kapaké lamun dianggap minangka hiji hal anu tembus pandang.[2]
Taya anu bener-bener nyaho iraha atawa di mana rusiah nyieun kaca nu mimiti, sanajan urang weruh kaca geus dipaké saprak jaman mimiti pisan.[2] Bahan-bahan utama pikeun nyieun kaca nyaéta keusik, lebu soda, atawa garam lebu (kalsium karbonat) sarta kapur, anu dilééhkeun babarengan kalayan suhu anu tinggi.[2] Saprak bahan-bahan ieu kapanggih réa di sagala rupa bagian dunya, rusiah nyieun gelas geus kapanggih di loba nagara.[2]
Nurutkeun hiji carita, jalma-jalma Phoenix kuna meujeuhna meunang pangajén pikeun penemuan ieu.[2] Saurang awak kapal istirahat di hiji walungan di Syria.[2] Sabot maranéhanana siap pikeun masak kadaharan pikeun dahar peuting, maranéhanana henteu manggihan batu pikeun ngaganjel ceret maranéhanana.[2] Jadi maranéhanana ngagunakeun bongkahan-bongkahan ‘niter’ (sanyawa sodium) ti muatan kapal.[2] Panas seuneu ngalééhkeun niter, anu pacampur jeung keusik anu aya disakurilingna sarta nyérélék kaluar minangka aliran kaca éncér.[2]
Carita ieu meureun bener, meureun henteu bener, tapi, Syria nyaéta salah sahiji ti tempat-tempat asal nyieun kaca.[2] Sarta para padagang bangsa Phoenix kuna ngajual barang-barang pecah belah di sakumna nagara-nagara Mediterania.[2] Mesir nya éta nagara séjén anu geus mikawanoh pembuatan kaca saprak jaman mimiti.[2] Manik-manik sarta kurabu ti kaca geus kapanggih di pusara-pusara anu asalna ti taun 7000 saméméh masehi, tapi, barang-barang ti kaca ieu kamungkinan asalna ti Syria.[2] Kira -kira taun 1000 saméméh masehi, jalma-jalma Mesir nyieun kaca maranéhanana sorangan.[2]
Jalma-jalma Mesir nyampurkeun batu kerikil kwarsa anu geus diancurkeun jeung keusik pikeun ngarobah kelir kaca.[2] Maranéhanana ogé nyaho, yén upamana nambahan kobalt, tambaga, atawa mangan dina campuran éta, maranéhanana bisa ngahasilkeun kaca anu miboga rupa-rupa kelir bulao, héjo, atawa ungu.[2]


text:
Bibit buit
Masarakat Sunda biasa nyebut Hasan Mustapa salaku Panghulu Haji Hasan Mustapa (salajengna dina ieu artikel disebut HM), sabab kalungguhanana di Bandung nyaéta salaku 'Panghulu Besar' (Hoofd Panghoeloe). Ngaran Hasan Mustapa téh paméré rama jeung akina; 'Hasan' ti bapana, sedengkeun 'Mustapa' ti akina. Ngaran bapana nyaéta Mas Sastramanggala (Haji Usman), camat kontrakan entéh Cikajang, Garut, turunan Bupati Parakanmuncang, Tumenggung Wiratanubaya. Ibuna, Nyi Mas Salpah (Éméh), téh putra Mas Kartapraja, sarua camat kontrakan entéh Cikajang, turunan Dalem Sunan Pagerjaya di Suci, Garut. Mun nilik pancakakina mah, boh ti pihak indung atawa ti ramana, HHM téh turunan priyayi. Malah mah, numutkeun silsilah bupati Sukapura, HHM téh jéntré tedak ménak, turunan bupati Sukapura.
Atikan
Kahirupan ménak Sukapura nu dalit jeung kaislaman (utamana jaman Subangmanggala putra Kangjeng Dalem Anggadipa nu diasuh ku Séh Abdul Muhyi), sigana mah mangaruhan kana diri HHM. Komo kolotna hayangeun pisan sangkan HM jadi ulama, nepi ka cenah ditirakatan puasa senén-kemis salila tilu taun. Dina umur tujuh taun, HM mimiti ancrub kana kahirupan pasantrén nalika dititipkeun ka Kiyai Hasan Basri ti Kiarakonéng, ahli Qiro’at, nu boga pamadegan yén pangajaran maca Qur’an téh mangrupakeun dasar atikan agama. Ti anjeunna, HM bisa maca Qur’an kalawan hadé.
Dina umur 8 taun, HM pernah diasupkeun ka Sakola Kabupatén ku Holle, tapi teu disatujuan ku bapana maké alesan rék dibawa ka Mekah. Tadina mah Holle keukeuh hayang HM sarua sakola jeung budak priyayi lianna, tapi antukna mah éléh da bapana keukeuh. Di Mekah anjeunna kungsi guguru ka Séh Mukri. Samulangna ka lemah cai, HM neruskeun masantrén ka Kiyai Hasan Basri, nepi ka ngolotok, hafid Qur'an. Ti dinya, HM neruskeun guguru dasar-dasar nahwu-sorop ka Rd. H. Yahya, pangsiunan panghulu Garut, teras ka Kiyai Abdul Hasan di Tanjungsari, Sumedang pikeun nyuprih élmu sorop, nahwu, jeung fiqh. Ti Sumedang, anjeunna balik deui ka Garut pikeun guguru ka Kiyai Muhammad jeung Kiyai Muhammad Ijrai. Lian ti éta, sigana mah HM ogé kungsi guguru ka Kiyai Abdul Kahar (Surabaya) jeung Kiayi Halil (Madura), ogé sababaraha kiyai asal Nusantara di Mekah, kayaning Séh Nawawi Al-Bantani, Abdullah Al-Zawawi, Hasbullah, Séh Abubakar Al-Satha.
Dina buku Aji Wiwitan, HM nyebutkeun yén anjeunna geus neuleuman genep welas rupa élmu, di antarana ushul, tasawuf, jeung tauhid. Ogé disebutkeun yén anjeunna geus neuleuman élmuna di Mekah, di antarana ka Séh Muhammad, Séh Abdulhamid, Séh Ali Rahbani, Séh Umar Sani, Séh Mustomal Apipi, Sayid Bakir, jeung Sayid Abdul Janawi. Tina kasang tukang atikanana, bisa dijinekkeun yén HHM digedékeun di lingkungan pasantrén, sarta disawawakeun di Mekah. Di Mekah téh anjeunna salila dalapan taun, sarta mulang nalika umur 30 (taun 1882). Salila di Mekah, anjeunna wawanohan jeung Snouck Hurgronje. Nalika mulang ka Garut, ramana téh geus pupus. Ti samulangna ti Mekah, anjeunna harita geus katelah kiyai/ajengan (ulama). Kusabab diajak Hurgronje, HHM lajeng ngumbara ka sababaraha tempat, nepi ka kungsi jadi panghulu di Acéh, saméméh mulang deui ka Bandung kalawan kalungguhan panghulu besar di Bandung nepi ka pangsiunna.
Karya-karyana
Lian ti kawentar ku kalungguhanana salaku Panghulu Besar, HHM téh pinter sarta luhung élmuna, boh ngeunaan agama atawa kabudayaan (hususna Sunda). Anjeunna ogé kawentar salaku pangarang nu karyana loba pisan. Ku sabab kitu, HHM téh kawentarna lain ukur di lingkungan pamaréntah, tapi ogé di masarakat jeung budayawan. Anjeunna dianggap salaku bujangga Sunda nu nepi ka kiwari can aya tandinganana. Sababaraha dangdingna dipikawanoh pisan ku masarakat, kitu ogé banyol-banyolna. Pamadegan hirupna ogé, pikeun nu resep mah, sok baé diteuleuman; sigana mah dumasar kana buku-buku nu kungsi sumebar, kayaning Balé Bandung jeung Syéh Nurjaman.
Loba nu nyangka yén HHM mimiti ngarang sanggeus balik ti Acéh, padahal Wangsaatmaja nyebutkeun yén HHM mah basa keur di Mekah gé geus kungsi nulis buku leutik dina basa Arab nu judulna Fathul Muin, medal di Mesir. Kern ogé nyebutkeun yén basa keur di Mekah téh HHM kungsi nulis buku-buku kaagamaan jeung puisi Arab nu medal di Kairo. Dumasar kana karya-karyana anu bisa kakumpulkeun, anjeunna leuwih getol nulis sanggeus jadi Panghulu Besar Bandung, sanggeus pangsiun. Malah ceuk Wangsaatmaja mah, 20 poé saméméh pupus gé HHM masih miwarang Wangsaatmaja nuliskeun pamikiranana dina buku poéanana. Karya munggaran HHM nu kanyahoan téh titimangsana taun 1899, nyaéta naskah nu judulna Aji Wiwitan Gelaran, buku jilid ka-3, sedengkeun nu panungtung judulna Aji Wiwitan Aji Saka II, buku jilid ka-14, nu numutkeun Wangsaatmaja mangrupakeun kumpulan kasauran HHM saméméh pupus. Dina mangsa 31 taun (1899 nepi ka 1930), HHM ngahasilkeun puluhan karya ngeunaan pamikiran, rarasaan, sarta pamendak anjeunna ngeunaan agama, tasawuf, filsafat, adat kabiasaan urang Sunda, jeung kajadian-kajadian nu kaalaman ku anjeunna. Nu kacatet sarta bisa kakumpulkeun aya 49 buku. Ti sakabéh karya-karyana, nu matak hélok mah dangdingna nu jumlahna kira 10000 bait.
Salaku pangarang, gaya dangding HHM loba nu niron, utamana ku pangarang Sunda sanggeus perang. Sedengkeun karyana ngeunaan adat jeung kabudayaan Sunda, loba ditalungtik ku oriéntalis Walanda, malah ku Kern kungsi ditarjamahkeun kana basa Walanda. Salaku ulama nu sok nulis ngeunaan agama jeung tasawuf, HHM teu ukur dipikawanoh ku maasrakat Sunda, tapi ogé ku ulama jeung ahli tarékat Jawa, Madura, malah nepi ka Irak, Mesir, jeung Kualalumpur. Ku kituna, HHM diaku pisan jasana ku Pamaréntah, sahingga taun 1977 dileler Piagam Hadiah Seni jeung piagam panghargaan ti Pamaréntah Propinsi Daerah Tingkat I Jawa Barat taun 1965.
Sanggeus pangsiun, HHM kadang sok medar agama jeung tasawuf dina pasamoan-pasamoan informal, kadang di bumina, kadang di tempat séjén, di imah jalma nu hayang ngadéngékeun pamikiran-pamikiran anjeunna. Pasamoan ieu ku HHM sok disebut “ngawarung bandung”. Dina pasamoan éta, HHM teu kungsi ngarasa jeung teu kersa ngaguruan. Kitu ogé nu ngariung dina éta pasamoan, tara ieuh ngaku salaku murid HHM, sabab guguru mah cenah ngabalukarkeun pribadi jalma jadi teu mekar. HHM miharep sangkan unggal jalma bisa bébas neuleuman sarta ngedalkeun sagala pamanggihna, luyu jeung kamampuhna séwang-séwangan. Kusabab kitu, pedaran HHM pikeun jalma-jalma nu sok ngawarung bandung mah katampana téh sok béda-béda tapsirna. Hal ieu katiténan di antara para jamaahna, misalna antara Ajengan Bangkonol jeung Kiyai Kurdi ti Singaparna. Kasebutkeun yén sanggeus ngalenyepan ajaran agama jeung tasawuf ti HHM, Ajengan Bangkonol geuwat ngabubarkeun pasantrénna sarta nyoéhkeun bedug nu aya di masjidna, alatan ngarasa dosa geus ngajarkeun paham agama nu salah. Sedengkeun Kiyai Kurdi, sanggeus ngalenyepan pedaran nu sarua, pasantrénna kalah digedéan sahingga santrina leuwih loba.
Teu kanyahoan aliran tarékat naon anu diagem sarta diajarkeun ku anjeunna. Aya nu nyebutkeun yén anjeunna ngawasa sakabéh alirann tarékat, tapi teu milih salah sahiji ti antarana. Aya ogé nu nyebutkeun yén anjeunna ngagem aliran Satariah. Nu écés mah, karya-karya HHM mindeng nyabit-nyabit yén anjeunna resep ka al-Ghazali, misalna dina pustaka Aji Wiwitan Istilah, buku jilid ka-1 jeung Aji Wiwitan Aji saka, buku jilid ka-14.
Sacara umum, karya-karya HHM mangrupakeun kumpulan nu pajeulit ngeunaan naon-naon anu kalenyepan ku anjeunna, adu manis antara Islam, tasawuf, kabudayaan Sunda, otobiografi, jeung kajadian-kajadian nu kaalaman.
Sumber: http://su.wikipedia.org/
Read more!
Tapak Lacak HHMSelasa, 29 Januari 2008
Bibit buit
Diposkan oleh hasan-mustapa di 03.31 0 komentar Link ke posting ini
Label: Tapak Lacak


text:
Payung
payung nya éta bahan plastik, anu disebut kanopi, anu némpél dina karangka beusi.[1] Payung nya éta parasut;panghalang panas poé atawa hujan lamun urang keur di luar.[2] pajeng;~dipakéna dibenerkeun heula gagangna dicekel, lamun enggeus dipaké dilingkupkeun deui;aya~kertas, lawon hideung, sutra jsb.[2]
Sajarah[édit | sunting sumber]
Dina mimiti 3500 taun ka tukang, ayana payung geus kapanggih di Tiongkok. Ngeunaan kapanggihna payung, aya loba legénda-legénda rahayat anu nyaritakeunana, hiji diantarana pang sumebar lega nya éta carita “Luban manggih Payung”.
Luban nya éta Bapa Pertukangan di Tiongkok. Nurutkeun catetan “Kepingan Giok”, payung kapanggih ku pamajikan Luban, anu pohara paduli sarta perhatian ka gawé salakina. kacaritakan, Saban poé Luban dibawakan kadaharan ku pamajikanana anu ngaranna Yun, di mana Yun mindeng kali kakeunaan hujan gedé sabot éta.
Jadi Luban nyieun paviliun di sapanjang jalan sangkan pamajikanana henteu kehujanan, tapi ngarasa cara éta masih kurang praktis. Tuluy saterusna, dumasar inspirasi ti barudak anu ngagunakeun daun kembang teratai minangka panangtayungan ti hujan, manéhna nyiptakeun payung kahiji dijieun ti hiji rangka fléksibel anu ditutupan ku lawon atawa kertas anu dilapis ku lilin pikeun nyieunana tahan cai.
Di Tiongkok, payung lain dipaké minangka nu ngajaga ti panas sarta hujan, tapi ogé ngabogaan harti dina masarakat. Dina ahir Dinasti Wei, payung dipaké dina upacara-upacara sarta tata cara pajabat luhur disebut “Payung Luo”.
numutkeun Tso Chun, Payung Luo nya éta simbol ti kalungguhan sarta status pikeun para pajabat. Contona, para pajabat ti Dinasti Han dina kalungguhan henteu kitu luhur ngagunakeun payung boga warna Héjo sarta Kaisar Dinasti Song ngagunakeun payung boga warna konéng sarta beureum. Alatan éta, payung anu dipaké dina lalampahan inspéksi kaisar atawa pajabat senior di jaman baheula nya éta némbongkeun panangtayungan ka rahayat. Payung melambangkan kakayaan sarta cahara sarta mindeng dipaké dina upacara – upacara kawinan di Tiongkok.
Payung ogé mindeng dipaké dina opera, lagu sarta tari, sarta seni akrobatik. Ngaronjatna pertukaran budaya kalayan nagara deungeun, ngabalukarkeun payung sacara bertahap menyebar ka luar nagari. Contona, Jepang geus ngirimkeun 19 utusanna ka Dinasti Tang pikeun diajar kabudayaan Tiongkok. Ku kituna, téhnik pembuatan payung geus diwanohkeun di Jepang.
Dina pertengahan abad ke-18, pangusaha Inggris mawa payung ka nagarana sanggeus datang ti Tiongkok, anu ngabangkitkeun pangaruh badag di Inggris Raya. Nepi ka pertengahan abad ke-19 payung geus jadi hiji keharusan pikeun orang Inggris.
Toko payung kahiji diditu ngaranna "James Smith and Sons" anu buka dina taun 1830 sarta nepi ka ayeuna masih ngajual payung, alamatna di 53 New Oxford Street, London.[3]


text:
Kode telepon
Kode nagara atawa kode telepon nyaéta kode anu dipaké pikeun nelepon ti luar nagari nuju nagara kasebut.
Sakapeung sawatara nagara anu béda ngagunakeun kode anu sarua. Contona nyaéta Amérika Sarikat jeung Kanada sarta Jamaika, atawa Rusia jeung Kazakhstan. Dina perkara pamungkas ieu, kadua nagara saméméhna kungsi ngahiji.
Lamun hiji wewengkon ngalaan diri ti nagara asal, mangka lamun wewengkon ieu geus diaku minangka nagara sacara internasional, mangka nagara anyar ieu biasana meunangkeun kode nagara anu anyar.


text:
Catur
Catur nya éta kaulinan anu dijadikeun olahraga.[1] catur mangrupa kaulinan maké papan catur anu miboga 64 kotak dina papanna, warna kotakna hideung jeung bodas.[1] Iwal ti éta catur miboga 16 siki catur.[1] Kaulinan ieu geus aya ti 500 SM di India anu tuluy sumebar ka daérah Persia jeung Arab.[1]
Sajarah Catur[édit | sunting sumber]
Catur geus hirup di masarakat dina kurun waktu anu lila, catur ogé dipaénkeun béda-béda numutkeun nagara sewang-sewangan.[2] Saperti di nagara Cina, kaulinan catur di nagara Cina disebutna Xiang Qi, catur ieu anu panglobana dipaénkeun di nagara-nagara séjén.[2] Sedengkeun di nagara India kaulinan catur harita dibéré ngaran Shaturangga.[2] Loba paham ngenaan sajarah mimiti catur diantarana aya tilu :
- Urang muslim anu mawa kaulinan catur dina pertengahan abad ka Eropa nalika nyerang Spanyol ngaliwatan Afrika Utara.[2]
- Raja Romawi meunang hadiah kaulinan catur ti Ratu Byzantium.[2]
- Aya hiji jawara perang salib anu kaulinan catur dina abad 12.[2]
Karakter Siki Catur[édit | sunting sumber]
Dina kaulinan catur unggal sikio catur miboga fungsi jeung peran sewang-sewangan diantarana waé L:
- Prajurit anu jumlahna 8 siki miboga fungsi pikeun ngajaga pertahanan wilayahna.[1]
lamun cicing dina warna catur anu bodas kaci lempang tiheula.[1]
- Benteng anu leumpang lurus ka hareup, gigir sarta tukang tapi teu bisa ka arah anu diagonal.[1]
- Patih atawa Mentri bisa leumpang bebas dumasar kabutuhan anu maénkeun. [1]
- Kuda anu leumpangna jiga hurup L
- Raja anu paling penting dina kaulinan catur, sabab anu kudu dijagaan sangkan teu dipaéhan ku musuhna.[1]
Sabab lamun raja paéh dianggap éléh, leumpang raja teu béda jauh jiga prajurit nu ngabédakeun raja bisa leumpang ka tukang.[1]


text:
Hape di Kelas
" Selamat pagi anak anak !" ceuk pa' Wahyu basa lol ti lawang panto.
" Pagiiiiii....paaaaaak !" jawab murid meni reang.
" Samemeh neruskeun palajaran bapa nek mere wejangan heula ka haridep, sakumaha anu geus kauninga sakumna umat Islam ayeuna keur ngajalankeun ibadah puasa, puasa teh salahsahijina ngalatih kadisiplinan, jadi timimiti poe ieu masalah kadisiplinan kudu ditingkatkeun, utamana lamun keur dijero kelas,ulah ngobrol lamun bapa keur nerangkeun kitu deui anu marawa hape kudu di-off-keun heula, sabab bisa ngaganggu katenangan diajar, saha wae anu ngalanggar paraturan ieu bakal dibere sangsi, ngartoooss ?!" ceuk pa' Wahyu bari nyiapkeun bahan palajaran
"Sangsina naon pa ?" tanya Oneng sorana halimpu, ma'lum bentangna kelas eta.
"Lamun kanyahoan ngobrol waktuna diajar atawa kadenge aya sora hape, wayahna kudu kaluar tikelas, tah paraturan ieu berlaku jang saha wae, teu pilih kasih !" tembal pa' Wahyu Can acan garing biwir pa' Wahyu ngomong kitu, di bangku tukang aya hape ngirining, kabeh marelong ka Usep, sabab sidik pisan sora teh datangna timanehna.
"Punten pa....ieu aya sms ti pun biang, naroskeun, saurna kanggo buka engke hoyong sareng kolek naon !" Usep sasadu.
"Alesan wae...kaluar maneh Usep !" ceuk pa' Wahyu curukna bentik nunjuk kaluar.
"Tah...tah...hape saha deui nu disada ?" pa' Wahyu curinghak
"Nu abdi pa...ieu rerencangan ngajak buka bersama !" Oded buru buru ngaku
"Oded...tuturkeun tuh si Usep !" kiyingking si Oded kaluar Ningali geus dua urang nu keuna sangsi,murid sejenna anu bogaeun hape buru buru nga-off-keun hapena, tapi teu kungsi lila pa' Wahyu curinghak deui lantaran kadenge deui aya nu disada.
"Aduuunnnn....kaluar !" ceuk pa' Wahyu bari nunjuk ka si Adun
"Punten pa...abdi mah teu gaduh hape...upami teu percanten mangga we parios !" beungeut si Adun ngadadak beureum.
"Nya naon atuh anu tadi disada ?" tanya pa' Wahyu semu heran
"Eu..anu pa..kamari teh waktos buka puasa nuang kolek hui cilembu seueur teuing,janten dugi kaayeuna ngulibek wae !" tembal si Adun bari nepakan beuteungna.
"Aneh...maenya sora hitut kawas ringtone lagu "asereje" aneh !" pa' Wahyu ngan ukur bisa gogodeg.
"Huuuuuuhhhhh!" kaayaan kelas ribut deui
"Geus..geus...jempeeee !" ceuk pa' Wahyu bari ngagedor meja, jep kaayaan dikelas simpe, tapi teu kungsi lila geus der deui kadenge aya hape nu disada.
Kabeh murid culang cileung, terus silih pelong jeung pada baturna,panon pa' Wahyu mureleng,sirahna dengdek ngadedengekeun sora hape timana jebulna, tapi lila lila paroman pa' Wahyu robah bari pok ngomong ka murid muridna kawas nu era.
"Hehehe...geuning nu disada teh hape bapa, mun kitu mah...anak anak belajar sendiri yah !" bari kulumas kelemes, leos kaluar.
"Horrrseeeeehhh!....asik euy !" kelas ricuh, sora hape patembalan deui.


text:
Judul buku : Paturay Tineung
Pangarang : Muh. Sapari sareng Diah Ansori
Panerbit : Nurani
Taun terbit : 1967
Kandel buku : 60 kaca
Rusmadi sareng emana linggih di Bandung. Ai bapana mah, tos tujuh welas taun lebeng taya kabarna, ti keur Rusmadi umurna opat taun. Cenah mah bapana teh dibui lantaran nandasa Juragan Satya. Kitu oge lanceukna, ngiles tara raratanana, bareng jeung maotna Juragan Satya--dina peuting eta keneh.
Hiji poe, Rusmadi meunang surat ti Rosdinar anu aya di Majalaya. Ngakuna mah, anjeunna teh urut babaturan Achmad, lanceukna Rusmadi. Sabab panasaran, Rusmadi indit ka Majalaya. Di Majalaya, salian ti nepungan Rosdinar tea, Rusmadi papendak sareng Jun-Jun sareng Nining. Kadituna, Jun-Jun sareng Nining boga rarasaan ka Rusmadi. Saha nu dipilih ku Rusmadi? Tiasakah Rusmadi papendak deui sareng lanceuk atawa bapana?
Novel ieu masih ngagunakeun ejaan heubel anu rada hese dipikaharti di jaman ayeuna. Sanajan kitu, kusabab panulis ngagunakeun basa sapopoe, ejaan eta teu jadi panghalang. Galur carita anu pikaresepeun sarta ahir anu teu katebak jadi kaunggulan tina novel ieu.


text:
Bangbunghideung Banondari Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Rika Rafika - Bangbung Hideungbanondari Mp3
Rika Rafika - Bangbung Hideung Mp3
Detty Kurnia Banondari Mp3
Teh Euis Sl - Bangbung Hideung - Kapalaycom Mp3
Jaipong Dangdut Karina Nada - Bangbung Hideung Mp3
Teh Euis Sl - Bangbung Hideung Mp3
Koplo Hot Bangbung Hideungvob Mp3
Siti Aisah Rachman Nn Rahwana Banondari Mp3
Banon Dari Mp3
Bangbung Hideung - Aan Kurniasih - Jaipong Classic Mp3
Lilis Karlina - Goyang Banondari Mp3
Mandiska Group - Bangbung Hideung Mp3
Bangbung Hideung Mp3
Bangbung Hideung Rika Rafika Feat Jelita Band Mp3
Dety Kurnia-banondari By Joy Harley Mp3
Bangbung Hideung - Aan Kurniasih Mp3
Syifa Nada Bangbung Hideung Mp3
Rika Rafika - Bangbung Hideung Mp3
Parade Bentang Sinden - Nunung Nurmalasari - Bangbung Hideung Mp3


text:
Whitney Houston
Whitney Houston boga ngaran lengkep Whitney Elizabeth Houston,anu dibabarkeun di Newark, New Jersey, Amérika Sarikat, 3 Augustus 1963. Houston pernah nikah jeung penyanyi R&B, Bobby Brown taun 1992[1]. Tina hasil perkawinan éta ping 4 Maret 1993 lahir budak awéwé nu dingaranan Bobbi Kristina Houston Brown[1].Tapi éta rumah tanggana pipirakan dina ping 13 September 2006[1]. Whitney dipikawanoh salaku penyanyi, karir albumna dirilis taun 1985, ngaliwatan lagu You Give Good Love ngabalukarkeun manéhna bisa asup kana tangga lagu Billboard Hot 100[1]. Tuluy disusul ku kasuksésan lagu Saving All My Love for You, How Will I Know jeung Greatest Love of All,anu jadi jawara di tangga lagu Amerika Serikat[1]. Nalika taun 1980-an, Whitney pernah ngiluan audisi jang acara The Cosby Show, sanajan manéhna kaéléhkeun ku Sabrina Le Beauf[1]. Houston ogé pernah akting dina episode Gimme a Break bareng jeung Nell Carter ogé episode Silver Spoons bareng jeung Rick Schroder,saméméh ngamimitian karirna[1]. Taun 2009, Whitney ngaku yén manéhna geus jadi pecandu kokain dina wawancara ku Oprah Winfrey[2]. Manéhna nyebutkeun yén manéhna jadi leuwih gelo kana kokain sabada akting dina film The Bodyguard taun 1992[2].
Diskografi[édit | sunting sumber]
- WHITNEY HOUSTON 1985[1]
- WHITNEY 1987[1]
- I'M YOUR BABY TONIGHT 1990[1]
- MY LOVE IS YOUR LOVE 1998[1]
- JUST WHITNEY 2002[1]
- ONE WISH: THE HOLIDAY ALBUM 2003[1]
- I LOOK TO YOU 2009


text:
Malaria
Malaria (tina basa Italia: "hawa goréng") nyaéta kasakit inféksi nu di manusa ngabalukarkeun 500 yuta inféksi jeung 2 yuta palastra per taun, utamana di wewengkon tropik jeung Afrika sub-Sahara.
Daptar eusi
Pamuka[édit | sunting sumber]
Malaria mangrupakeun balukar tina inféksi parasit protozoa, Plasmodium (salasahiji Apikompléksa) jeung véktor panépa reungit Anopheles (pikeun malaria di manusa).
Pikeun papanggihan ngeunaan nu nyababkeun malaria, dokter tentara Prancis Charles Louis Alphonse Laveran dipaparin Hadiah Nobel Fisiologi atawa Kadokteran taun 1907.
Gejala katarajang malaria di antarana muriang, ngadégdég, artralgia (nyeri sandi), utah, jeung konvulsi. Mungkin ogé karasa géték jeung ateul dina kulit, husuna malaria alatan P. falciparum. Komplikasi malaria kaasup koma jeung palastra lamun teu geuwat-geuwat dirawat—terutama budak leutik nu biasana gampang katarajang.
Mamalia séjén (kalong, rodénsia, primata), manuk jeung réptil ogé bisa katarajang malaria.
Mékanisme[édit | sunting sumber]
Reungit Anopheles bikang nu kainféksi mawa sporozoit Plasmodium dina kelenjar ciduhna. Nalika nyoco manusa, nu biasana wanci pasosoré atawa kapeutingnakeun, sporozoitna asup kana awak ngaliwatan ciduh reungitna, terus kana ati, tempatna baranahan dina sél-sél ati hépatik. Sporozoit ieu lajeng jadi mérozoit nu bakal asup kana sél getih beureum. Dina sél ieu, mérozoit téh baranahan nepi ka ngancurkeun sél getih beureumna.
Parasit malaria kajaga tina serangan sistim imun sabab hirup dina jero sél ati jeung sél getih, najan sabagian sél nu kainféksi bisa diancurkeun dina limpa. Sangkan teu diancurkeun dina limpa, parasit malaria bisa ngahasilkeun protéin nu bisa nyantélkeun sél getih beureum kana pinding saluran getih. Protéin ieu katelah PfEMP1, nu sahanteuna boga 50 varian sahingga teu bisa dijadikeun targét sistim imun. Nalika sistim imun mimiti mikawanoh sarta nyieun antibodi pikeun protéin ieu, parasitna geus ngarobah protéinna, sahingga sistim imun tinggaleun waé.
Kontroversi DDT[édit | sunting sumber]
- Artikel utama: DDT
DDT mangrupakeun inséktisida modéren munggaran nu dijieun dina mangsa awal Perang Dunya II. Mimitina mah ieu bahan kimia téh ditujukeun pikeun merangan reungit nu nyebarkeun malaria, tapi taun 1970-an dicaram di loba nagara alatan pangaruh lingkungan anu goréng. Di lebah dieu kontroversi mucunghul alatan tuduhan pajarkeun ieu panyaram téh ngabalukarkeun lobana korban palastra di wewengkon-wewengkon nu saméméhna geus aman tina bahya malaria.
Anémia sél arit jeung pangaruh genetik lianna[édit | sunting sumber]
Pamawa gén anémia sél arit kajaga tina malaria kusabab ayana mutasi dina hémoglobinna; ieu ngécéskeun naon pangna anémia sél arit ilahar dipimilik ku jalma nu asalna ti Aprika. Kasus kieu méh sarupa jeung mutasi hémoglobin lianna nu ngabalukarkeun talasémia, nu loba dipimilik ku pangeusi wewengkon tropis éndemik malaria.
Kasakit lianna nu bisa nyegah malaria nyaéta kakurangan dehidrogénase glukosa-6-pospat (glocose-6-phosphate dehydrogenase deficiency, G6PD), sabab dina sél getih beureum énzim ieu teh dipikabutuh pisan ku P. falciparum.
Rujukan[édit | sunting sumber]
- Malaria, Wikipédia édisi basa Inggris per 17 Méi 2005
- Ito J, Ghosh A, Moreira LA, Wimmer EA, Jacobs-Lorena M (2002). Transgenic anopheline mosquitoes impaired in transmission of a malaria parasite. Nature 417: 387-8. PMID 12024215
Tumbu kaluar[édit | sunting sumber]
- WHO site on malaria
- CDC site on malaria
- Medline Plus site on malaria
- Malaria Vaccine Initiative
- Malaria. The UNICEF-UNDP-World Bank-WHO Special Programme for Research and Training in Tropical Diseases
- story of the discovery of the vector of the malarial parasite
- History of discoveries in malaria
- New Scientist - New Malaria Vaccine Raises High Hopes 15 Oktober 2004
- BBC - Hopes of Malaria Vaccine by 2010 15 Oktober 2004
- BBC - Science shows how malaria hides 8 April 2005
- The DDT Ban Myth
- LookSmart - Malaria kategori diréktori
- Open Directory Project - Malaria kategori diréktori
- Yahoo! - Malaria kategori diréktori
- History of Malaria in Spain
- Wellcome Trust against Malaria
- Burden of Malaria, laporan BBC ngeunaan malaria di Uganda kalér


text:
Syéikh Hasina
Syéikh Hasina (Basa Benggala: শেখ হাসিনা Shekh Hasina); gumelar di Tungipara, Pakistan Wétan, 28 Séptémber 1947; umur 67 taun) nyaét saurang Perdana Mentri Bangladés kiwari. Sateuacanna anjeunna minangka Perdana Mentri ti 1996 nepi ka 2001. Anjeunna minangka Présidén Liga Awami Bangladés saprak 1981. Dina taun 2007, anjeunna ditahan pikeun tuntutan korupsi ku Pamaréntahan saheulaan Bangladés nalika krisis pulitik Bangladés 2006–2008.
Tingali ogé[édit | sunting sumber]
Rujukan[édit | sunting sumber]
Tumbu kaluar[édit | sunting sumber]
- Banglapedia - Sheikh Hasina
- Syéikh Hasina nepikeun biantara dina bubukaan konferénsi iklim di Dhaka, Bangladés
Citakan:BangladeshPrimeMinisters Citakan:Current SAARC Leaders Citakan:Presidents of Awami League


text:
Wawacan
Wawacan hartina jenis karya sastra (boh fiksi atawa non-fiksi) Sunda nu wangunna nuturkeun pola pupuh. Seni macakeun wawacan sok disebut beluk. Kecap wawacan téh asalna tina kecap 'waca' anu hartina 'maca', ku kituna bisa disebutkeun yén ayana wawacan di tatar sunda téh sabada masarakatna geus barisaeun maca, umumna di kalangan pasantrén jeung para ménak.[1] Wawacan téh nya éta mangrupa carita anu didangdingkeun jeung digelarkeunana dina puisi pupuh.[1] Ditilik tina wangunna, carita wawacan téh mangrupa carita anu kauger ku guru lagu, guru wilangan, sering gunta-ganti pupuh, jeung umumna paranjang.[1] Ari maca wawacan biasana sok ditembangkeun, disebutna beluk. ayana éta beluk biasana dipidangkeun lamun aya salametan, kariaan, atawa aya anu ngalahirkeun, jeung réa-réa deui. Tadi geus disebutkeun yén maca wawacan téh sering gunta-ganti pupuh.[1] Ari pupuh anu sok ditembangkeun taya lian kinanti, asmarandana, sinom, jeung dangdanggula, sedengkeun pupuh nu séjén mah teu pati sering dipaké.[1] Aya hiji wawacan anu numutkeun panalungtikan Dr. Mikihiro Moriyama, peneliti Kabudayaan Sunda ti Jepang, jadi tonggak ngembangna modernitas di golongan urang sunda. Wawacan kasebut nyaéta Wawacan Panji Wulung anu ditulis ku R.H. Moehamad Moesa, Penghulu Kabupatén Garut dina jaman kolonial. Dina bukuna Sumanget Anyar: Kolonialisme, Budaya Citak, sarta Sastra Sunda Abad ka-19 (2005), Moriyama nétélakeun: "Wawacan Panji Wulung nyaritakeun usaha panyatur dina ngembangkeun dunia modern saluyu jeung tuwuhna jaman ku cara ngawanohkeun konsép anyar ka nu mmaca, éta sababna wawacan ieu ditapsirkeun minangka gambaran tumuwuhna moderenisasi dina nulis basa Sunda".[1]
sajarah[édit | sunting sumber]
Ditilik tina sajarahna, gelarna wawacan téh sabada sastra sunda kapangaruhan ku sastra jawa, pangpangna Mataram. Dina abad ka-17 M, asupna wawacan ka tatar sunda téh babarengan jeung asupna basa Jawa ka wilayah Jawa Barat, ku pangaruhna kakawasaan Mataram. Saterusna basa Jawa téh mangrupa basa resmi nu digunakeun ku pamaréntahan mangsa harita, nepikeun ka pertengahan abad ka-19. Sanggeus kitu tulisan basa sunda téh digunakeun deui di Jawa Barat.
Papasingan Wawacan[édit | sunting sumber]
Eusi wawacan rupa-rupa, aya nu nyaritakeun carita Nabi ( Wawacan Nabi Paras, Wawacan Mi'raj Kangjeng Nabi Muhammad SAW, Wawacan Sajarah Ambiya, Wawacan Layang Syékh jsb ), babad ( Babad Cirebon, Babad Banten, Babad Timbanganten, Babad Dogdog, jsb ) , nepikeun wawacan anu eusina ngeunaan tatanén jeung ubar aya sabab leuwih bisa dibaca ku masarakat ti batan ditulis dina wangun prosa lancaran.[2] Tapi lolobana wawacan mangrupa wangun fiksi boh éta dina basa Sunda boh wawacan nu ti basa Jawa saperti : Wawacan Rengganis, Wawacan Damarwulan, Wawacan Angling Darma, Wawacan Dewa Ruci, jsb.[2]


text:
Sebaran gamma
Dina tiori probabiliti jeung statistik, sebaran gamma nyaeta probability distribution kontinyu. Probability density function bisa digambarkeun di watesan fungsi gamma:
numana k > 0 nyaeta parameter bentuk jeung θ > 0 nyaeta parameter skala sebaran gamma .
Cumulative distribution function bisa ditembongkeun dina watesan incomplete gamma function,
Nilai ekspektasi sarta varian tina variabel random gamma X nyaeta:
Lamun ngabogaan sebaaran gamma mibanda parameter jeung θ, sarta ngabogaan sebaran gamma mibanda paramater jeung θ, mangka ngabogaan sebaran gamma mibanda parameter jeung θ.
Lamun k sarua jeung 1, sebaran gamma ngarupakeun sebaran eksponensial mibanda parameter θ. Jumlah n variabel eksponensial, sakabehna mibanda parameter θ nu sarua, ngarupakeun variabel gamma nu mibanda parameter n jeung θ.
Lamun k ngarupakeun integer, sebaran gamma ngarupakeun Erlang distribution (keur ngahargaan ka A.K. Erlang) sarta sebaran probabiliti waktu tunggu tina nu-k "datang" dina hiji-dimensi Poisson process nu mibanda intensitas 1/θ.
Lamun k ngarupakeun satengah-integer sarta θ = 2, mangka sebaran distribution ngarupakeun sebaran chi-kuadrat nu mibanda 2 k tingkat kabebasan.
Sebaran gamma ngarupakeun sebaran probabiliti infinitely divisible .
Sumber sejen[édit | sunting sumber]
- R.V. Hogg and A.T. Craig. Introduction to Mathematical Statistics, 4th edition. New York: Macmillan, 1978. (See Section 3.3.)


text:
Kelenjar éndokrin
Kelenjar éndokrin nyaéta kelenjar-kelenjar dina sistim éndokrin nu ngaluarkeun hormon langsung kana saluran getih. Kelenjar éndokrin nu utama di antarana baé pituitary gland, pangkréas, ovarium, téstis, kelenjar tiroid, jeung kelenjar adrénal. Organ lian anu teu pati dipikawanoh aktivitas éndokrinna misalna baé usus, nu ngahasilkeun hormon grélin.
Kimia[édit | sunting sumber]
Tina jihat kimia, hormon lolobana kaasup golongan stéroid atawa diwangun ku asam amino. Hormon mangaruhan kagiatan sél ku cara ngarojong atawa ngahambat prosés sélulér sél tujul/targétna. Minangka jawabanana, sél bisa ngalaman parobahan perméabilitas mémbran, sintésis énzim, aktivasi atawa inhibisi, sékrési, aktivasi gén, jeung mitosis.
Rujukan[édit | sunting sumber]
- Endocrine gland (dibuka 29 Juli 2009)


text:
Logika Fuzzy
Logika Fuzzy nyaeta hiji wangun logika rupa-rupa ajen nu diturunkeun tina teori set fuzzy pikeun patali jeung reasoning anu ngadeukeutan tibatan ciples. Kawas dina teori set fuzzy niley kaanggotaan set bisa aya dina jangkah (sacara inklusif) antara 0 jeung 1, dina logika fuzzy darajat bebeneran hiji kaayaan bisa aya dina jangkah antara 0 tepi ka 1 tur henteu kawengku ku dua niley bebeneran (bener, salah} jiga dina logika predikat klasik.[1] Tur nalika variabel linguistik dipake, darajat ieu bisa diatur ku fungsi husus, jiga nu bakal dipedar di handap.
Paper munggaran ngeunaan Logika Fuzzy (didefinisikeun minangka logika multi niley nu dumasar kana teori set) dipublikasikeun ku R.H. Wilkinson taun 1963 neruskeun proposal munggaranana dina tesis master Tehnik Listrik taun 1961.[2] Anjeunna mangrupakeun jalma munggaran nu ngadefinisikeun deui logika multi niley samemehna dina istilah teori set. Mangpaat utama paperna nyaeta pikeun mintonkeun kumaha sababaraha fungsi matematis bisa disimulasikeun make rangkeyan elektronika analog make hardwire dumasar kana naon nu disebut logika analog. Anjeunna nyieun hal eta ku jalan mimitina mah nyieun rupa-rupa hambalan tegangan linier nu tuluy dipilih dina hiji "blok logika" make rangkeyan dioda jeung resistor nu nerapkeun aturan Logika Fuzzy maksimum jeung minimum ku oprasi INCLUSIVE OR jeung AND (patuturut). Anjeuna nyebut logikana minangka logika analog.
Taun 1965 Lotfi Zadeh (satuluyna jadi profesor sistim Tehnik Elektro) ngaksioma logika Wilkinson tanpa rangkeyan listrik tur tanpa mere kredit ka Wilkinson.[3] Logika Fuzzy geus diterapkeun keur ngadiversifikasi widang-widang ti teori kadali tepi ka kacerdasan jieunan, nu tepi ka kiwari masih nyesakeun kontroversi diantara para ahli statistik nu leuwih mikaresep logika probabilistik jeung sababaraha insinyur kadali nu mikaresep logika dua niley nu tradisional.
Daptar eusi
Tempo ogé[édit | sunting sumber]
- Kecerdasan jieunan
- Raramat saraf tironan
- Komputasi nu kainspirasi sacara biologis
- Padika Combs
- Sistem kadali
- Defuzzifikasi
- Logika dinamis
- Sistim ahli
- Matriks asosiatif Fuzzy
- Fuzzy Control Language
- Sistem kontrol Fuzzy
- Éléktronika Fuzzy
- Set Fuzzy
- Machine learning
- Mikawanoh pola
- Rough set
- kode Turbo (Aplikasi praktis logika fuzzy)
Bibliografi[édit | sunting sumber]
- Earl Cox, The Fuzzy Systems Handbook (1994), ISBN 0-12-194270-8
- Frank Höppner, Frank Klawonn, Rudolf Kruse and Thomas Runkler, Fuzzy Cluster Analysis (1999), ISBN 0-471-98864-2
- George Klir and Tina Folger, Fuzzy Sets, Uncertainty, and Information (1988), ISBN 0-13-345984-5
- George Klir and Bo Yuan, Fuzzy Sets and Fuzzy Logic (1995) ISBN 0-13-101171-5
- Ronald Yager and Dimitar Filev, Essentials of Fuzzy Modeling and Control (1994), ISBN 0-471-01761-2
- Charles Elkan. The Paradoxical Success of Fuzzy Logic. Nopémber 1993. Available from Elkan's home page.
Tumbu luar[édit | sunting sumber]
- Fuzzy Logic Newsgroup FAQ
- Simple test to check how well you understand it
- Open Source Software "mbfuzzit" (Java)
- Fuzzy Logic Overview
- Fuzzy Logic Lecture
- Fuzzy Logic Introduction
- Fuzzy Logic for "Just Plain Folks"
- Stanford Encyclopedia of Philosophy entry
Conto aplikasi[édit | sunting sumber]
- Agriculture
- Image Processing
- Machine Learning
- Machine Vision
- Medicine
- OCR
- Shape Recognition
- Telecommunications
Rujukan[édit | sunting sumber]
- ↑ Novák, V., Perfilieva, I. and Močkoř, J. (1999) Mathematical principles of fuzzy logic Dodrecht: Kluwer Academic. ISBN 0-7923-8595-0
- ↑ Wilkinson, R.H. (1963). "A method of generating functions of several variables using analog diode logic". IEEE Transactions on Electronic Computers. EC12, 112-129
- ↑ Zadeh, L.A. (1965). "Fuzzy sets", Information and Control 8 (3): 338-353


text:
Senin, 25 Juni 2012
Anjing jeung Bagong :: Dongeng
Bagong-bagong sanggeus meunang béja yén anjing rék ditulungan ku jelama, maranéhna gancang baé ménta tulung ka oray, ka kalajengking jeung babakaur, sarta kabéh saungseureudan, odéng, éngang, sarisit jeung sabangsana. Oray jangji bakal nulungan lamun jelema ngaliwat kana liangna. Kitu deui langgir katut babakaur rék ngaganggu ka jelema, lamun aya nu ngaliwat kana liangna. Ari odéng, éngang, sarisit saranggupna rék nyeureud ka jelema teéh, nya éta lamun maranéhna kadupak ku jelema.
Sanggeus asak badamina, gancang baé bagong jeung batur-baturna ngarasah sihung jeung ngabiasakeun lumpat tarik sangkan ulah bisa kaberik ku anjing, ulah kaudag ku jelema. Anjing-anjing kitu deui, ngasah sihung paseukeut-seukeut, sarta dialajar lumpat patarik-tarik supaya bisa ngudag bagong nu geus biasa lalumpatan di pileuweungan.
Jelama mah puguh deui, da ngaranna gé umat nu pangpunjulna di dunya, kacida taki-takina, ulah nepi ka éléh jajatén ku sato. Pakarangna geus sadia rupa-rupa, kayaning tumbak, gobang, sumpit, katut bandring geus samakta.
Ku jelema geus ditangtukeun waktuna anu hadé cék ahli palintangan, keur ngarurug bagong téa. Kabéh anjing geus dibéjaan, yén lamun geus ditongtongan ku jelelma, subuh-subuh kudu kumpul di buruan imah kokolot.
Barang geus cunduk ka waktu datang ka mangsa, subuh-subuh sakur lalaki anu sawawa geus ngagimbung pada marawa pakarang. Pirang-pirang anjing geus kumpul. Gancang bring indit kabéh ka nu bala. Jelema ger surak kabéeh bari ngahucuhkeun anjing. Bagong-bagong kacida reuwasna, lolobana tuluy lumpat, geus teu inget kana jangji jeung batur, supaya hirup baé. Sawaréh keuna ku sumpit, aya nu keuna ku panah. Bagong lumpat aya kaberik ku anjing tuluy direweg, nepi ka teu bisa polah.
Bagong-bagong nu salamet, nu mubus ka leuweung séjén jangji jeung pad baturna, baris ngaganggu kana pepelakan jelema, sarta baris teus ngamusuh ka anjing. Tah sakitu sasakalana nu matak anjing resepeun pisan diajak moro bagong tug tepi ka kiwari.*** (Sumber: Adika Naradipa F/Galura)
Langganan: Poskan Komentar (Atom)


text:
Supernova
Supernova nyaéta bituna hiji béntang di galaksi anu mancarkeun énergi anu kacida gedéna. Kajadian supernova ieu nandakeun lekasanana riwayat hiji béntang. Béntang anu ngalaman supernova baris katémbong pohara caangna malah mah caangna bisa ngahontal ratusan juta kali cahaya béntang kasebut dina waktu saacanna.
Énergi anu dipancarkeun ku supernova kacida rosana. Malah pancaran énergi anu dipancarkeun waktu supernova lumangsung dina sawatara detik waé bisa nyaruaan pancaran énergi hiji béntang dina waktu jutaan nepi ka miliaran taun. Pancaran énergi supernova bisa diitung dumasar kana sipat-sipat pancaran radiasina.
Supernova ilahar lumangsung dilantarankeun ku béakna umur hiji béntang. Waktu bahan-bahan nuklir dina inti béntang geus béak, mangka moal bisa lumangsung réaksi fusi nuklir anu mangrupa pangrojong hirupna hiji béntang. Sarta lamun béntang geus henteu bisa ngalakonan fusi nuklir ieu, mangka béntang baris paéh sarta ngalakonan supernova.
Daptar eusi
Wanda-wanda Supernova[édit | sunting sumber]
Dumasar kana garis spéktrum dina supernova, mangka supernova bisa digolongkeun kana sababaraha wanda:
- Supernova Wanda Ia
- Dina supernova ieu, waktu diimeutan, henteu kapanggih ayana garis spéktrum Hidrogen.
- Supernova Wanda Ib/c
- Dina supernova ieu, dina waktu diimeutan, henteu kapanggih ayana garis spéktrum Hidrogen atawa Helium.
- Supernova Wanda II
- Dina supernova ieu, kapanggih ayana garis spéktrum Hidrogen waktu pangimeutan.
- Hipernova
- Supernova wanda ieu ngaleupaskeun énergi anu pohara badag waktu bitu. Énergi ieu jauh leuwih badag dibandingkeun jeung énergi waktu supernova wanda anu séjén lumangsung.
Dumasar kana sumberna énergi supernova, mangka dihasilkeun papasingan supernova kawas kieu:
- Supernova Térmonuklir (Thermonuclear Supernovae)
- Asalna tina béntang anu ngabogaan massa leutik
- Asalna tina béntang anu geus ngalaman évolusi saterusna
- Béntang anu bitu mangrupakeun anggota tina sistem béntang ganda.
- Bituna ngancurkeun béntang tanpa sésa
- Énergi bituna asalna tina pangbeuleuman Karbon (C) jeung Oksigen (O)
- Supernova Runtuh-inti (Core-collapse Supernovae)
- Asalna tina béntang anu ngabogaan massa nu gedé
- Asalna tina béntang anu ngabogaan solobong béntang anu badag sarta masih ngaduruk Hidrogen di jerona.
- Béntang anu bitu mangrupakeun béntang tunggal (kawas Supernova Wanda II), sarta béntang ganda (kawas supernova Wanda Ib/c)
- Bituna béntang ngahasilkeun objék padet nu mangrupa béntang neutron atawa liang hideung (black hole).
- Énergi bituna asalna tina tekenan
Tahapan lumangsungna Supernova[édit | sunting sumber]
Hiji béntang anu geus béak waktu hirupna, biasana baris ngalakonan supernova. Urutan tahapan lumangsungna supernova nyaéta kieu:
- Ngabareuhan
- Béntang ngabareuhan alatan ngirimkeun inti Helium ti jerona ka pabeungeutan (permukaan) béntang. Ku kituna béntang baris jadi hiji béntang raksasa anu kacida badag, sarta boga warna beureum. Di bagian jerona, inti béntang baris beuki ngariyut. Dilantarankeun ku ngariyutna ieu, mangka béntang beuki panas sarta padet.
- Inti Beusi
- Waktu kabéh bagian inti béntang geus leungit, sarta anu tinggaleun di jerona ngan saukur unsur beusi, mangka kurang ti sadetik satuluyna hiji béntang asup kana tahap pamungkas kahirupanana. Ieu dilantarankeun struktur nuklir beusi henteu ngamungkinkeun atom-atom dina béntang pikeun ngalakonan réaksi fusi pikeun jadi unsur anu leuwih beurat.
- Bitu
- Dina tahap ieu, suhu dina inti béntang beuki nambahan nepi ka ngahontal 100 milyar darajat celcius. Satuluyna énergi ti inti ieu dipindahkeun nyimbutan béntang anu satuluyna bitu sarta nyebarkeun gelombang kejot. Waktu gelombang ieu tumiba kana material dina lapisan luar béntang, mangka material kasebut jadi panas. Dina suhu nu tangtu, material ieu boga guna pikeun fusi sarta jadi unsur-unsur anyar jeung isotop-isotop radioaktif.
- Ngutahkeun material béntang
- Gelombang kejot baris ngutahkeun material-material béntang ka rohang angkasa.
Akibat tina Supernova[édit | sunting sumber]
Supernova ngabalukarkeun akibat kana kahirupan di luar béntang kasebut, di antarana:
- Ngahasilkeun Logam
- Dina inti béntang, lumangsung réaksi fusi nuklir. Dina réaksi ieu dilahirkan unsur-unsur anu leuwih beurat batan Hidrogen jeung Helium. Waktu supernova lumangsung, unsur-unsur ieu diutahkeun ka luar béntang sarta ngabeungharkeun awan antar béntang di sakurilingna ku unsur-unsur beurat.
- Nyiptakeun Kahirupan di Jagat Raya
- Supernova ngutahkeun unsur-unsur nu tangtu ka rohang angkasa. Unsur-unsur ieu saterusna pindah ka bagian-bagian séjén anu jauh tina béntang anu bitu kasebut. Dipercaya yén unsur atawa materi kasebut saterusna ngagabung nyieun hiji béntang anyar atawa malah mah planét di jagat raya.
Kajadian Supernova anu katiténan[édit | sunting sumber]
Aya hiji béntang anu ngalakonan supernova di rohang angkasa unggal hiji detik kahirupan di bumi. Ngan waé, pikeun manggihan béntang anu baris ngalakonan supernova kasebut kacida hésé. Réa faktor anu mangaruhan dina pangimeutan supernova. Sanajan kitu, aya sawatara kajadian supernova anu geus katiténan ku manusa, ti antarana:
- Supernova 1994D
- Baheula, hiji béntang bitu di tempat anu kacida jauh ti bumi. Bituna éta béntang katempo kawas hiji titik nu caang. Ieu lumangsung di bagian luar tina galaksi NGC 4526, sarta dingaranan Supernova 1994D. Sinar anu dipancarkeunana salila sawatara minggu sanggeus bitu kasebut némbongkeun yén supernova kasebut mangrupakeun Supernova Tipe Ia.


text:
Hortikultura
Hortikultura (Aks. Sunda:ᮠᮧᮁᮒᮤᮊᮥᮜ᮪ᮒᮥᮛ) téh ilaharna disebut budidaya ngebon/taman, nyaéta bagian tina agrikultur anu ogé ngawengku agronomi jeung kahutanan.[1] Pepelakan hortikultura anu bisa didahar sakabéhna dipaké pikeun kadaharan manusa jeung sering dipaké dina kaayaan hirup kénéh nu antukna gampang ruksak.[1] Bébédaan antara pepelakan hortikultura jeung agronomis sacara tradisional kalawan umum nyaéta; pepelakan hortikultura anu dibudidayakeun kalawan inténsif jeung ngajamin asupna modal anu gedé, pagawé jeung téhnologi per satuan legana lahan, tapi dina pertanian modérn mah, pepelakan hortikultura téh bisa dipelak kalawan lega, ana pon; pepelakan agronomi mah kiwari réa dibudidayakeun kalawan inténsif.[1] Hortikultura dilarapkeun dina operasi pertanian anu gedé, di pausahaan-pausahaan pertanian leutik, jeung di kebon imah.[1]
Daptar eusi
Étimologi[édit | sunting sumber]
Hortikultura nyaéta lafal basa Sunda pikeun kecap basa Inggris horticulture.[2] Ieu kecap téh mangrupa kecap rundayan tina basa Latén “hortus” anu hartina kebon atawa pakarangan jeung “cultura” anu hartina budidaya. [2] Tina éta katerangan hortikultura téh hartina ngabudidayakeun kebon.[2] Aya ogé anu ngahartikeun minangka seni ngabudidayakeun pepelakan kebon atawa cara budidaya anu dilakukeun di kebon.[3] Kalawan leuwih husus hortikultura téh disebut minangka seni melak tutuwuhan bungbuahan, sayur jeung tutuwuhan hias (Anon dina Notohadinegoro:2006) atawa élmu tatanén anu aya patalina jeung ngabudidayakeun kebon kaasup melak buah, sayur, kembang, jeung pepelakan hias.[3]
Hortikultura ngawengku divisi anu lega diantarana pepelakan kembang (Florikultura), buah (Pomologi), sayur (Olerikultura), tatacara miara pepelakan sangkan éndah (Hortikultura lansekap) jeung ngajaga kualitas pepelakan hortikultura sangkan teu gancang buruk (Fisiologi Pascapanen). [4]
Janick (1972) nétélakeun yén hotikultura téh hal-hal ngeunaan pepelakan jeung cara ngabudidayakeunana anu bisa méré ganjaran mangrupa kauntungan duit atawa kasenang pribadi anu cukup pikeun alesan ngaluarkeun biaya inténsif. [5] Hortikultura nyaéta budidaya tatanén au dicirikeun ku dipakéna pagawé jeung prasarana sarta sarana produksi kalawan inténsif. [3].Balukarna, pepelakan anu dibudidayakeun téh kudu anu bisa ngahasilkeun kauntungan gedé (alesan ékonomi) atawa nu ngahasilkeun kapuasan pribadi nu gedé (alesan hobi).[3].
Hortikultura nyaéta kombinasi tina seni jeung élmu dina mroduksi, pamasaran, pamangpaatan, jeung ngaropéa bungbuahan, sasayuran, kekembangan jeung pepelakan hias.[6] ieu téh mangrupa industri gedé sarta aya rupa-rupa pausahaan komersial anu nyadiakeun rupa-rupa produk jeung jasa dina ieu widang.[6] Hortikultura mangaruhan unggal jalma kalawan nyadiakeun sabagiean gedé tina diet (kadaharan) sapopoé urang jeung sésana téh aya dina sumber kaéndahan jeung pangayaan di imah urang jeung masarakat, ogé aya dina kagiatan rékréasi urang (mangrupa lansekap taman jrrd). [6]
Dina widang arkéologi hortikultura dihartikeun minangka prosés nyadiakeun lahan taneuh pikeun melak binih, beubeutian atawa sték.[7] Hal ieu dilakukeun alatan pikeun ngadali tutuwuhan nu ngaganggu (gulma) jeung pikeun nyingkahkeun tina sato prédator, kaasup manusa.[7] Pepelakan dipanén, diprosés jeung biasana disimpen dina wadah husus atawa hiji wangunan.[7] Sababaraha pihak anu mroduksi, utamana pikeun jumlah nu loba, didahar salila usum melak, tapi hal anu pohara pentingna nyaéta boga sarana keur nyimpen kadaharan pikeun bekel jaganing géto, boh pikeun dagang, dahareun atawa upacara. [7]
Asal-usul[édit | sunting sumber]
Hortikultura, saperti nu dipaluruh jeung diajarkeun di réa universitas kiwari, mungkin boga asal-usul ti semet jaman batu sabab aya bukti-bukti nu nunjukkeun dipakéna kembang dina pamakaman kira-kira 60.000 taun katukang.[4] Satuluyna, panalungtikan arkéologi nunjukkeun yén sabada jaman és, anu dipungkas kira-kira 11.000 SM, kahirupan manusa mimiti mapan.[4] Daripada ngadahar kabéh binih anu dikumpulkeun ku maranéhna, éta binih téh sawaréh disimpen jeun dipelak nu antukna maranéhna bisa ngabudidayakeun sumber kadaharan leuwih kakadali.[4] Ieu téh mangrupa awal doméstikisasi pepelakan prakték-prakték awal hrtikultura.[4] Ieu prakték-prakték téh mekar ti mangsa ka mangsa tuluy jadi hiji élmu pikeun diajarkeun di mangratus-ratus universitas di sakuliah dunya. [4]
Seni Hortikultura[édit | sunting sumber]
Hortikultura dipatalikeun jeung sababaraha praktéḳ kalawan inténsif anu sacara koléktif ngawanun seni hortikultura.[1] Ieu hal téh kaausp ngahijikeun rupa-rupa téhnik pikeun nambahan jumlah struktur pepelakan husus kayaning beuti, corms, dipakéna lapisan atawa sték, tunas jeung okulasi, jeung budidaya anu ngalibetkeun kultur jaringan[1] .
Prakték-prakték séjénna nu patali jeung hortikultura téknik génétika pikeun ngaropéa pepelakan sangkan leuwih hadé, métode pamasaran, jeun ngolah kadaharan.[1] Hortikultura hias mah teu kaasup kana ieu hal, kaausp prakték-prakték tambahan nu patali jeung arsitéktur lansekap jung seni kekembangan.[1] Sawatara éta hortikultura téh mangrupa hiji seni kuno kalawan réa praktékna anu dicangking sacara émpiris, jaman kiwari mah seni hortikultura téh patali pisan jeung élmu pangaweruh, nu antukna élmu hortikultura modérn téh nyaéta salah sahiji bagian anu paling maju dina widang pertanian.[1] Ngan aya sababaraha urang patani hortikultura anu geus usaha ngurangan atawa nepika ngaleungitkeun katergantungan kana pupuk anorganik jeung péstisida ngaliwatan ngadumaniskeun prakték dumasar kana ékologi (ngokolakeun pepelakan kalawan terpadu)[1] .
Atikan Hortikultura[édit | sunting sumber]
Atikan di Mancanagara[édit | sunting sumber]
Hortikultura nyaéta bagian tinu kurikulum anu diaku dina widang pertanian di sakuliah dunya.[1] Di Amérika réa universitas anu boga departemén hortikultura anu ditujukeun pikeun pendidikan sarjana anu ngarah kana titel darajat BS.[1] Éta departemén téh lolobana méré pelatihan lanjutan anu ngarah kana titel derajat MS jeung Ph.D. Tapi ti mimiti taun 1990-an aya kila-kila rada condong pikeun departemén agronomi hortikultura jeung pikeun ngahijikeun ihwal pangaweruh pepelakan atawa departemén Plant Science. [1]
Atikan di Indonésia[édit | sunting sumber]
Di Indonésia pangatikan formal hortikultura téh diajarkeun ti mimiti tingkat SMK.[8]Jumlah SMK pertanian anu ngokolakeun atikan hortikultura di Indonésia kacatet aya 210 siki.[8]Sakola-sakola menengah pertanian anu asalna aya di sahandapeun Departemén Pertanian jeung Departemén Kahutanan, kiwari asup kana sakola kejuruan anu diatur ku Departemén Pendidikan Nasional.[8] Pangatikan hortikultura ogé asup kana program studi Sekolah Pertanian Pembangunan (SPP) anu dikokolakeun ku Departemén Pertanian dina raraga ngahasilkeun tanaga téknis tingkat terampil, boh pikeun ngeusian pangabutuh pasar gawé boh pikeun digawé kalawan mandiri dina séktor pertanian. [9]
Pikeun di tingkat paguron luhur, pangatikan hortikultura diantarana asup kana materi pangajaran di Institut Pertanian (IPB) Bogor[10] jeung Universitas Winaya Mukti[11]. Pangatikan hortikultura nu di sadiakeun di paguron luhur IPB nyaéta pikeun program Sarjana jeung program Pasca Sarjana.[12]. Paguron luhur séjénna nu ngokolakeun pangatikan hortikultura di Indonésia nyaéta Universitas Brawijaya (UB)[13] jeung Universitas Mataram (UNRAM)[14]
Aturan pamaréntah nu jadi dasar pikeun dilaksanakeunana pangatikan pertanian (kaasup widang hortikultura) nyaéta:
- UU No. 20/2003 tentang Sistem Pendidikan Nasional;[15][16]
- UU No. 16/2006 tentang Sistem Penyuluhan Pertanian, Perikanan dan Kehutanan.[15][17]
Tingali Ogé[édit | sunting sumber]
Tumbu Luar[édit | sunting sumber]
- (id)Direktorat Jenderal Hortikultura - Departemen Pertanian
- (id)Departemen Agronomi dan Hortikultura IPB
- (id)Berita Hortikultura
- (en)Karnataka State Horticulture Department
- (en)University of Wisconsin Department of Horticulture
- (en)Department of Horticulture
- (en)Horticulture PAC
Sumber Réferénsi[édit | sunting sumber]
- ↑ a b c d e f g h i j k l m (en)Horticulture (diakses 18 Séptember 2011)
- ↑ a b c (en)Anon. 1960. The American college dictionary. Random House: New York. Xxviii + 1444 h.
- ↑ a b c d (id)Tedjoyuwono Notohadinegoro. 2006. Faktor Tanah dalam Pengembangan Hortikultura. Yogyakarta. Universitas Gadjah Mada
- ↑ a b c d e f (en)What is Horticultures? (diakses 18 Séptember 2011)
- ↑ (en)Janick, J. 1972. Horticultural Sciences. W.H. Freeman and Company: San Fransisco. Xii +586 h
- ↑ a b c (en)Horticulture (diakses 18 Séptember 2011)
- ↑ a b c d (en)Horticulture (diakses 18 September 2011)
- ↑ a b c (id) Pendidikan Pertanian Direvitalisasi (diakses 7 Oktober 2011)
- ↑ Peraturan Kepala Badan Pengembangan Sumber Daya Manusia Pertanian Nomor : 53/Per/Sm.100/J/6/09 tentang Pedoman Penyelenggaraan Sekolah Menengah Kejuruan - Sekolah Pertanian Pembangunan (SMK-SPP) Bertaraf Internasional
- ↑ (id)Departemen Agronomi & Hortikultura IPB (diakses 20 September 2011)
- ↑ (id) Fakultas Pertanian Universitas Winaya Mukti (diakses 7 Oktober 2011)
- ↑ (id) Pendidikan (Departemen Agronomi dan Hortikultura IPB) (diakses tanggal 7 Oktober 2011)
- ↑ (id)Jurusan BP UB(diakses tanggal 7 Oktober 2011)
- ↑ (id)Faperta UNRAM(diakses tanggal 7 Oktober 2011)
- ↑ a b (id) Program Kerja SPP SPMA Geger Kalong tahun 2010 (diakses tanggal 7 Oktober 2011)
- ↑ (id)UU No. 20/2003 tentang Sistem Pendidikan Nasional (diakses tanggal 7 Oktober 2011)
- ↑ UU No. 16/2006 tentang Sistem Penyuluhan Pertanian, Perikanan dan Kehutanan (diakses tanggal 7 Oktober 2011)